Pre 20 godina Rundek je prvi put svirao u Beogradu, pogledajte “Grane smo na vjetru” | Balkanrock.com\nNaslovnaVestiVesti iz regionaPre 20 godina Rundek je prvi put svirao u Beogradu, pogledajte "Grane smo na vjetru"\nPre 20 godina Rundek je prvi put svirao u Beogradu, pogledajte “Grane smo na vjetru”\nMuzičar Darko Rundek prve samostalne koncerte u postpetooktobarskoj Srbiji održao je pre dve decenije 20. i 21. decembra u rasprodatom Studentskom kulturnom centru i zbog izuzetnog interesovanja publike 22. decembra 2000. godine u ispunjenoj Hali sportova u Beogradu.\nPovodom 20 godina od prvog predstavljanja nekadašnjeg frontmena Haustora u solo izdanju pred publikom u Srbiji, u organizaciji Long Play-a, sada je objavljen snimak živog izvođenja pesme “Grane smo na vjetru” iz SKC-a. Studijsku verziju Rundek je objavio na solo prvencu “Apokalipso” (1996), nakon koga je usledio drugi album “U širokom svijetu” (2000), koji je objavljen pred njegovo premijerno koncertno predstavljanje pred našom publikom, kada je, po njegovoj oceni, vladala “izuzetna energija”.\n“Naši koncerti uvek su, ovde u Beogradu, bili izuzetno uzbudljivi. Uvek su ih ljudi dočekivali s puno interesa. I pored ovog dodatnog konteksta da sam ja zapravo prvi muzičar iz Zagreba koji je došao da svira u Beogradu, čini mi se da je sama svirka ispunila očekivanja, da je i događaj potpuno na tragu onoga što je bilo ranije. Bilo je neponovljivo kao što je uvek i bilo”, rekao je tada Rundek Glasu javnosti.\nZa koncerte je vladalo izuzetno interesovanje publike i medija, a gostovali su violinistkinja Ana Đokić (Orthodox Celts) i perkusionista Papa Nick, dok je Rundek na bis u čast Milana Mladenovića (1958-1994) izvodio pesmu “Ona se budi” Šarla Akrobate. Kritičar Vremena Dragan Kremer kasnije je pisao da se Rundek “našoj publici najzad vratio izvanrednim koncertima (dva puta SKC plus na talasu opravdane euforije, treće veče u Hali sportova)”.\n“Tada fizički teško dostupan publici u Srbiji, CD Apokalipso isprva nije bio naročito zapažen ovde, a pošto je i Darkov sledeći, izvrstan U širokom svijetu (2000) zapravo dovršio stilsku putanju Haustora, sva nakupljena naklonost sa zadrškom je erupciju imala kad je Rundek među prvima spolja posle Miloševićevog pada došao da održi koncerte u Beogradu”, primetio je Kremer.\nIgrom slučaja, 20 godina kasnije, Darko se otisnuo u novu muzičku pustolovinu, sada kao Rundek & Ekipa, objavivši početkom decembra dvostruki EP “Brisani prostor” (Menart/Long Play), sa koga su se izdvojili singlovi “Unutarnji glas”, “Tko su svi ti ljudi” i nedavno “Mila”.


Obnovljeno : 19:13\nATP Šangaj: Fantastični Novak spasao pet meč lopti i osvojio Masters u Kini VIDEO\nATP Šangaj: Fantastični Novak spasao pet meč lopti i osvojio Masters\nUŽIVO: Đoković - Marej 2:2 (0:0), Endi vratio brejk\nUŽIVO: Đoković - Marej 1:0, ko će biti kralj Šangaja?\nKurir - Mondo - Novosti - Mondo - Mondo - Kurir - Novosti - Telegraf\nBenteke i Vicel razbili Orlove\nBelgija slavi trijumf nad našim timom kao najvažniji za plasman na Mundijal u Brazilu Moćna ekipa. Belgija slavi Kristijana Bentekea . Visoki i snažni tamnoputi centarfor Belgije bio je nerešiva enigma za štopere Srbije Biševca i Nastasića.\nBogdanović: Mihajlović radi za Ramadanija\nPobeda za miran zimski san\nMOŽDA SE U SKOPLJU ODLUČUJE: “Nećemo da delujemo kao da nas je neko našao na ulici”\nBiševac: Okrenuti list!\nB92 - Telegraf - Blic - Blic - Mondo - Blic - B92 - S media\nFile: Nobel podsticaj širenju EU\nB92 - 13.10.2012\nBrisel -- Evropski komesar za proširenje Stefan File izjavio je da Nobelova nagrada za mir dodeljena Evropskoj uniji predstavlja podsticaj daljem širenju EU.\nFile: Od Kosova zavisi SSP\nFile u Prištini: Od Kosova zavisi početak razgovora o S S P\nFile u Prištini najavio razgovore o PSP\nVrlo skromno napredujemo\nS media - Politika - Beta - R.S.Evropa - Vesti Online - Mondo - Telegraf - S media\nDanas ponovo pokušaj padobranca da probije zvučni zid\nPadobranac i ekstremni sportista Feliks Baumgartner (43) danas će možda ponovo pokušati da sa 37 kilometara visine iznad Novog Meksika izvede najviši i najbrži slobodni pad u istoriji.\nNesutrašivi Feliks danas ponovo pokušava da skoči sa ivice svemira\nSkok sa ivice svemira: Neustrašivi Feliks ušao u kapsulu, poletanje u 18 sati (UŽIVO)\nSkok sa ivice svemira: Da li će "Neustrašivi Feliks" danas uspeti da izvede istorijski skok? (UŽIVO)\nČetvrti pokušaj uživo: Feliks danas skače\nPoznati.info - S media - Poznati.info - Mondo - Mondo - Mondo - Mondo - Mondo\nDačić položio venac na Spomen-kosturnicu u Dragincu\nDačić položio venac na Spomen-kosturnicu u Dragincu Na kosturnicu žrtvama prvog masovnog zločina nad civilima u Drugom svetskom ratu u Srbiji, u Dragincu kod Loznice, venac položio premijer Ivica Dačić.\nDačić: Oni koji su počinili zločine nad Srbima grade novu Evropu i danas Srbiju ne puštaju u nju\nDačić: Srbija je žrtvama gradila novu Evropu, a danas je ne puštaju u nju (VIDEO)\nDAČIĆ: Srbija žrtvama zaslužila da bude u EU, zločinci nas ne puštaju!\nDačić: Zločinci nam ne daju u EU\nB92 - Novosti - Kurir - Blic - Mondo - Danas - Danas - Novosti\nBritanci se bune zbog Nobelove nagrade EU\nMnogi listovi u Velikoj Britaniji omalovažili odluku da se Nobelova nagrada za mir dodeli Evropskoj uniji BRISEL - Podeljena mišljenja. Odluku da se ovogodišnja Nobelova nagrada za mir dodeli Evropskoj uniji štampa u Evropi uglavnom je ...\nFoto-robot nobelovca: Rođen u proleće, oženjen, ne nosi naočare\nKo će primiti nagradu u ime EU?\nKo će da primi Nobela u ime EU?\nGreške jednog nobelovca\nNovosti - E-Novine - B92 - B92 - B92 - R.S.Evropa - 24online - Kurir\nDulić uskoro na optuženičkoj klupi\nDulić uskoro na optuženičkoj klupi Suđenje bivšem ministru Oliveru Duliću zbog zloupotrebe službenog položaja, trebalo bi uskoro da počne, osim ukoliko optužbe ne budu proširene s obzirom na to da tužilaštvo i policija nastavljaju da ...\nKada će Duliću početi suđenje?\nUskoro počinje suđenje Duliću\nDulić na optuženičkoj klupi u kratkom roku\nPO SKRAĆENOM POSTUPKU: Dulić ubrzo na optuženičkoj klupi ako se optužnica ne proširi\n24online - Politika - RTS - RTS - Glas javnosti - Blic - Novi Magazin - Mondo\n"Beograd da bira - EU ili Kosovo"\nB92 - 14.10.2012\nBeograd -- Jasnije je nego ikada da Srbija u narednom periodu mora da bira između EU i Kosova, kaže za Danas Džejms Ker-Lindzi, istraživač politike u Jugoistočnoj Evropi.\nGrubješić: Bojim se da se EK nije mnogo pitala o formulaciji ubačenoj u poslednji čas\n"Bojim se da se EK nije ni pitala"\nNemoguće promeniti spornu formulaciju o Kosovu\nMondo - Telegraf - S media - Blic - Danas - Politika - R.S.Evropa - Vesti Online\nDinar i dalje u usponu\nBeograd -- Dinar će u ponedeljak ojačati za 1,2 odsto prema evru, tako da će zvanični srednji kurs biti 112,5069 dinara za jedan evro, saopštila je Narodna banka Srbije.\nDinar i dalje u usponu, evro 112,5\nIdu bolji dani za dinar\nEvro 112 dinara\nDinar jača, za jedan evro 112,5 dinara\nNadlanu - Nadlanu - 24online - 24online - Beta - Beta - RTS - Beta\n"Tražiću sastanke u Bavarskoj"\nBeograd -- Načelnik Uprave granične policije Nenad Banović zatražiće sastanke sa kolegama iz bavarske policije da bi se razmotrio problem lažnih azilanata iz Srbije.\nNenad Banović: Rešićemo problem azilanata\nNeke zemlje EU su za ponovo uvođenje viza Srbiji\nNema (još) zahteva za nove vize\n"Nisu građani krivi za azilante"\nS media - Telegraf - B92 - Telegraf - Kurir - Danas - Blic - Novosti


Više hiljada ljudi na protestu protiv NATO\nViše hiljada građana protestovalo je ispred zgrade Predsedništva Srbije u Beogradu zbog potvrđivanja Sporazuma Srbije i NATO-a.\nSkup je organizovao „Srpski sabor Zavetnici“, a na njemu su bili i članovi zabranjene organizacjie “Obraz”. Građani su nosili transparente protiv NATO-a, zastave Srbije, zastave desničarskih organizacija, a neki i fotografije predsednika Rusije Vladimira Putina.\nOkupljeni su pevali patriotske pesme i uzvikivali “Kosovo je Srbija”. Nakon protesta ispred Predsedništa, građani su noseći transparent sa natpisom „Otpor okupaciji“ prošli centralnim gradskim ulicama, a saobraćaj je bio usporen. Na skupu ispred Vlade Srbije rečeno je da je zakon o saradnji sa NATO-om, donesen mimo volje naroda i protivno Ustavu Srbije, jer se, kako tvrde, predaje infrastruktura i dopušta NATO trupama da „krstare našom teritorijom“.\nOrganizacija „Zavetnici“ je najavila da će u ponedeljak predati zahtev Ustavnom sudu Srbije da taj Zakon proglasi neustavnim. Također, okupljeni su tražili raspisivanje referenduma o tom zakonu i približavanju NATO-om do 27. marta. Šetnja je završena ispred ambasade Rusije gdje je predato pismo u kome se navodi da zakon kojim se potvrđuje sporazum sa NATO-om „nije donesen u ime naroda“.\n« Ambasada SAD: Saučešće zbog pogibije dvoje državljana Zoran Đorđević predložen za ministra odbrane »


Brane kasne godinama, EPS hvata zadnji voz 16 Apr 2017 - b92\nElektroprivreda Srbije ponovo pokušava da revitalizuje sedam hidroelektrana u Srbiji. Sredstva obezbeđena još 2011. od EBRD. Već plaćaju penale, pa hvataju poslednji voz. EPS je otvorio ponude za posao rehabilitacije sedam malih hidroelektrana u Srbiji. Radi se o starim branama na vodi koje su u vlasništvu ovog javnog preduzeća.\nPokazalo se da svih sedam elektrana obnovu čeka već šest godina, jer je još 2011. godine obezbeđen zajam od Evropske banke za obnovu i razvoj, a EPS zbog nepovlačenja sredstava već mora da plaća penale, koji su samo u 2016. godini dostigli skoro milion evra. Konkurs je napravljen tako da je neizvesno da li će se probiti i novi rok - 2018. godina.\nElektrane, za koje je "Elektroprivreda Srbije" raspisala javni poziv za "sređivanje", su "Raška" kod Novog Pazara, "Radaljska banja" kod Malog Zvornika, "Seljašnica" kod Prijepolja, "Kratovska reka" kod Priboja, "Pod gradom" i "Turica" u Užicu, kao i mala hidroelektrana "Moravica" kod Ivanjice.\nRadi se o branama na vodi koje ne rade već godinama ili su u katastrofalnom stanju, a celokupna rekonstrukcija je planirana još pre šest godina, Projektom za male hidroelektrane. Rekonstrukcija treba da bude finansirana iz kredita koji daje EBRD, a EPS je dobio zajam vredan 37 miliona evra za obnovu ukupno 15 malih hidroelektrana.\nEPS stalno produžava rok za završetak ovog posla, a ovim tenderom zapravo pokušava da "uhvati poslednji voz", pa je celokupan kalendar radova napravljen tako da se iskoriste sredstva, da ne bi morali da plaćaju još veće penale nego sada. Jer, poslednjim pozivom od pre dve godine, za konsultantske usluge i nabavku opreme, započet je posao koji treba da bude gotov krajem 2017. godine, a EBRD je poslednji rok za puštanje u rad pogona dao - 2018.\nSada, 20 meseci nakon toga, radovi na sedam malih hidroelektrana nisu odmakli ni korak, a firme koje se jave da rehabilituju objekte imaju deset meseci da otvore pogone, pa će celokupan poduhvat ući u novi - cajtnot.\nNakon deset godina neuspešne borbe sa poslom pravljenja "struje na vodi", privatni investitori dižu ruke od učestvovanja u izgradnji hidroelektrana. Dva javna poziva za podizanje 800 novih malih brana već su propala.\nRadovi na svakoj maloj hidroelektrani uključuju rušenje ili demontažu postojećih struktura, zemljane radove, betoniranje, zidanje i izolacione radove, metalske i aluminijumske radove, fasaderske i molerske radove, kao i postavljanje panela i instalaciju vodovoda i kanalizacije. Očekivana dužina trajanja radova je 40 nedelja.


Ponovo produžen tender za Železaru - SDCafe.rs\nHome\tInfo\tPonovo produžen tender za Železaru\nPonovo produžen tender za Železaru\nTender za izbor strateškog partnera za Smederevsku železaru, koji ističe sutra, biće produžen za još dva meseca, do 28. februara, saznaje RTS. Prethodno odlaganje Vlada odobrila na zahtev jedinog ponuđača, ruskog Uralvagonzavoda.\nVlada Srbije produžiće tender za izbor strateškog partnera za Smederevsku železaru, koji ističe sutra, za još dva meseca, do 28. februara, saznaje RTS.\nPrethodno odlaganje Vlada je odobrila je na zahtev ruskog Uralvagonzavoda, koji je, jedini otkupio tendersku dokumentaciju. Ruska kompanija je tražila dodatno vreme, kako bi dostavila konkretnu ponudu za Železaru.\nVlada Srbije kupila je Železaru Smederevo u januaru ove godine od američke kompanije "Ju-es stil" za jedan dolar, nakon što je saopštio da se povlači iz tog posla zbog ogromnih gubitaka i pada cena čelika na svetskom tržištu.\nPrvi put je Vlada Srbije raspisala tender za izbor strateškog partnera Železare Smederevo 18. aprila da bi se ti rokovi produžili do 26. decembra ove godine, a ruski Uralvagonzavod se jedini javio na tender za strateškog partnera.\nVećina od 5.000 zaposlenih je na plaćenom odusustvu i prima oko 60 odsto zarade, dok je manji broj angažovan na poslovima održavanja.\nŽelezara je, tokom proteklih desetak godina, bila veliki izvoznik i obuhvatala je do 13 odsto ukupnog srpskog izvoza. To preduzeće je, inače, osnovano pod imenom "SARTID" (Srpsko akcionarsko rudarsko topioničarsko društvo) 1913. godine.\nSmederevski “Kapetan Džon Piplfoks”.\nSartid prodavala republika\nPritvor za profesora Pravnog fakulteta\nKnjigralište i Lepotančići iz Smedereva šire ljubav...


Oportunitet kao izgovor za (ne)postupanje tužilaštva u politički osetljivim slučajevima | Insajder\nOportunitet kao izgovor za (ne)postupanje tužilaštva u politički osetljivim slučajevima\nPropisana kao mogućnost tužioca da rastereti sudove, primena načela oportuniteta godinama služi da praktično amnestira pojedince. Prema analizi novinara Insajdera, u najmanje pet slučajeva u kojima su kao osumnjičeni bili označeni visoki javni funkcioneri, primenjeno je načelo oportuniteta, odnosno odlukom tužioca je obustavljen postupak. Tako su tužilaštva ranije odbacila prijave protiv ministra Siniše Malog i bivšeg direktora Resavice Stevana Dželatovića zbog neprijavljivanja imovine, direktora Skijališta Srbije Dejana Ćike zbog nelegalnog objekta na Pančićevom vrhu kao i funkcionera Jagodine zbog sumnje u nenamensko trošenja tri miliona evra.\nNačelo oportuniteta u Srbiju je uvedeno Zakonikom o krivičnom postupku koji je stupio na snagu 28. marta 2002. Od tada do danas pretrpeo je brojne izmene, a ideja zakonodavca bila da se tužiocu da mogućnost da u slučaju lakših krivičnih dela u kojima je javni interes ugrožen u manjoj meri odustane od gonjenja. Okrivljeni tada uplaćuje novac u humanitarne svrhe ili prihvata društveno koristan rad.\nRazlog uvođenja ovog instituta je efikasnost i ubrzavanje pravosudnih postupaka, a njegovom primenom pojedincima se ne registruju prestupi odnosno ne kreiraju dosijei.\nOportunitet zapravo znači da umesto suđenja za delo koje se sumnja da je pojedinac počinio, svoj dug prema državi može ispuniti i uplatom novca u humanitarne svrhe ili dobrotvornim radom.\nPrema podacima koje je Republičko javno tužilaštvo dostavilo Insajderu, načelo oportuniteta se sve više primenjuje, pa je tako 2011. institut odlaganja krivičnog gonjenja primenjen u odnosu na 8.060 lica, da bi četiri godine kasnije 2015. taj broj bio višestruko veći, odnosno 21.400 lica.\nSamo u prošloj godini, prema istim podacima, mogućnost odlaganja krivičnog gonjenja iskoristilo je 18.251 lica.\nDok Republičko javno tužilaštvo, kako tvrdi u odgovoru Insajderu, ne poseduju evidenciju o kojim se krivičnim delima radi prilikom primene oportuniteta, Udruženje javnih tužilaca objavilo je 2017. studiju u kojoj su naveli da se najveći broj predmeta u kojima je primenjen oportunitet ticao krivičnih dela ugrožavanje javnog saobraćaja i krađa.\nIpak, da nisu u pitanju samo ta krivična dela vidi se na sledećim primerima koje je analizirao Insajder.\nMeđu njima su, kako je ranije otkrio Insajder, i gradski i čelnici javnih preduzeća i institucija u Jagodini protiv kojih je Državni revizor podneo krivične prijave i to zbog sumnji da su nenamenski potrošili oko tri miliona evra iz gradske kase.\nNadležni tužilac je u ovom slučaju odlučio da ne pokrene postupak i osumnjičenim rukovodiocima naložio da u humanitarne svrhe uplate oko 4.200 evra, što je čak 700 puta manja novčana kazna od sume za koju se sumnja da je nenamenski potrošena.\nGde je i kako otišlo tri miliona evra nije uopšte tada utvrđivano jer je primenom oportuniteta tužilac krivične prijave državnog revizora odbacio.\nOportunitet i za neprijavljivanje imovine funkcionera\nOsim prijava koje je podneo Revizor, tužilaštva su ranije odbacivala i prijave Agencije za borbu protiv korupcije i to protiv pojedinih visokih javnih funkcionera.\nNaime, nakon što je Više javno tužilaštvo predmet aktuelnog ministra finansija Siniše Malog odbacilo tvrdeći da nema osnova za pokretanje postupka, slučaj je preuzelo Prvo osnovno tužilaštvo i to samo da proveri da li je Mali prijavio svoju imovinu u skladu sa zakonom ili ne.\nZakon o Agenciji za borbu protiv korupcije u članu 72. propisuje da će se "funkcioner koji ne prijavi imovinu Agenciji ili daje lažne podatke o imovini, u nameri da prikrije podatke o imovini, kazniti zatvorom od šest meseci do pet godina".\nKako je predviđena kazna zatvora bila do pet godina, Prvo osnovno tužilaštvo nakon nekoliko meseci vođenja postupka odlučilo je da sklopi nagodbu sa Sinišom Malim.\nTada je tužilac obustavio krivični postupak, a Siniša Mali za to uplatio 200.000 dinara u humanitarne svrhe.\nKrivični postupak obustavljen je u oktobru prošle godine i u slučaju Stevana Dželatovića, nekadašnjeg direktora JP za podzemnu eksploataciju uglja.\nKako je tada u odgovoru Insajderu navelo Osnovno javno tužilaštvo u Despotovcu, protiv Dželatovića se vodio postupak za krivično delo neprijavljivanja i davanja lažnih podataka o imovini, ali je i u njegovom slučaju primenjen institut odlaganja krivičnog gonjenja.\n„Prijava je odbačena nakon što je Stevan Dželatović dostavio dokaz Tužilaštvu o uplati 250.000 dinara u korist računa za oportunitet“, rekli su u tužilaštvu.\nIako zakonodavac predviđa da će tužilac prilikom primene oportunita u obzir uzeti i raniju osuđivanost osumnjičenog, zanimljivo je da se u slučaju Dželatovića tužilac odlučio za oportunitet iako je sam Dželatović bio hapšen u aprilu 2017, jer je, kako je tada saopšteno, tražio i primio mito od 30.000 evra od Vidojka Morarevića, čijem je ocu "Resavica" dugovala 300.000 evra. Dežalatović se u tom slučaju nagodio sa Tužilaštvom za organizovani kriminal i pred Specijalnim sudom je u avgustu 2017. osuđen na kaznu od dve i po godine zatvora i novčanu kaznu od oko 6,2 miliona dinara.\nOportunitet je primenjen i u slučaju Seada Ljajića, direktora Ekonomsko - trgovinske škole iz Novog Pazara. Protiv njega je Osnovno javno tužilaštvo u tom gradu odbacilo krivičnu prijavu koju je podnela Agencija zbog neprijavljivanje imovine ili davanja lažnih podataka o imovini.\nKako je Insajderu tada rečeno, Ljajić je bio u obavezi da uplati svega 50.000 dinara „u humanitarne svrhe na ime Vlade Srbije“.\nI u slučaju Pančićevog vrha obustavljen postupak uplatom od 150.000 dinara\nUplatom 150.000 dinara u humanitarne svrhe, odbačena je i krivična prijava Ministarstva građevinarstva protiv direktora Skijališta Srbije Dejana Ćike zbog priključivanja nelegalnog objekta na Pančićevom vrhu na vodu i struju.\nKako je otkrio Insajder u serijalu Vrh bezakonja, JP Skijališta Srbije su investitorki nelegalnog objekta na Pančićevom vrhu Snežani Mitković omogućila da koristi vodu i struju sa njihove mreže, što je prema zakonu krivično delo. Zahvaljujući tome u nelegalnom objektu mesecima je nesmetano radio i restoran. Skijališta Srbije vodu i struju nisu isključila čak ni nakon što je izdato rešenje o rušenju objekta, već su naprotiv, uredno dostavljali investitorki račune za struju i priključenje na mrežu.\nUprkos svemu ovome, Osnovno javno tužilaštvo je ovaj postupak, nakon primene oportuniteta i nagdobe sa Ćikom, obustavilo.\nSvi ovi slučajevi bili su u centru pažnje javnosti, a zajedničko im je i da su u svi osumnjičeni javni funkcioneri, pa se otvoreno može postaviti pitanje opravdanosti primene načela oportuniteta.\nNaime, iako je u pitanju diskreciona odluka postupajućeg tužioca, pitanje je da li primenom oportuniteta u ovim slučajevima osnovna svrha tužilaštva u odbrani javnog interesa postignuta ili su se postupajući tužioci samo odlučili za lakši metod.


Nacionalnost presudna za državnu službu? - Klix.ba\nZapošljavanje u institucije FBiH\nNacionalnost presudna za državnu službu?\n6.11.2009. u 07:30\nPrilikom zapošljavanja državnih službenika u Federalne državne institucije često se dešava da rukovodioci institucija imenuju određenog kandidata na osnovu člana 2. Zakona o državnoj službi FBiH odnosno nacionalnog balansa. Još češće se može čuti kandidate koji su bar jednom učestvovali u konkursnoj proceduri, da neće više gubiti vrijeme na spremanje i polaganje stručnog ispita kada je 'ionako sve štela'.\nNaime, procedura je sljedeća - Agencija za državnu službu Federacije BiH na zahtjev rukovodioca određene institucije raspiše konkurs za određenu poziciju. Vi se prijavite, danima učite za stručni ispit. Završen je pismeni i usmeni dio ispita i možda ste čak bili i prvi na listi uspješnih kandidata. Međutim, to što ste bili najbolji na listi i trudili se, uzalud vam je.\nRukovodioc organa za koji je raspisan konkurs po Zakonu o državnoj službi u Federaciji BiH može da traži postavljenje bilo kojeg kandidata sa liste uspješnih kandidata ali s tim da obrazloži svoj zahtjev.\nTada rukovodioci kao razlog za traženje saglasnosti o imenovanju kandidata koji je bio treći, četvrti, 55-ti, navedu famozni član 2. Zakona o državnoj službi FBiH, odnosno proporcionalnu zastupljenost.\n„Zakon dozvoljava imenovanje po članu 2. Zakona o državnoj službi FBiH ako je ozbiljno narušen nacionalni balans. Međutim, sada je druga stvar koliko se to u praksi zloupotrebljava, te rukovodioci organa koristeći taj zakon imenuju na određene pozicije pripadnike naroda kojih već ima dovoljno zaposlenih u toj instituciji“, kazao je Entoni Šeperić, portparol Federalnog ministarstva pravde.\nIz ovog se može zaključiti da osim što prilikom odabira ignorišu profesionalnu sposobnost kandidata koja se utvrđuje testiranjem na stručnom ispitu, rukovodioci organa dakle često koriste Član 2. kako bi zaposlili rodbinu, poznanike..., te u Federalnim institucijama imamo armiju zaposlenih koji rade poslove za koje niti su sposobni, niti ih znaju raditi.\nKandidatima koji su na testiranju pokazali najbolje rezultate i sposobnost za obavljanje određenog posla preostaje samo da i oni počnu tražiti 'štelu'.\nNažalost, i Agencije koje bi trebale voditi računa da konkursna porcedura bude provedena u skladu sa Zakonom, ne provjerava istinitost obrazloženja koje im dostavi rukovodilac institucije.\nNa naš upit da li prije davanja saglasnosti za postavljanje državnog službenika na određenu poziciju, i to po famoznom članu 2. Zakona o državnoj službi FBiH, Agencija provjerava nacionalnu strukturu uposlenih, odgovoreno nam je da provjeravanje nacionalne strukture uposlenih u određenoj instituciji nije u nadležnosti\nAgencije, a da rukovodilac organa koji podnosi zahtjev za mišljenje u skladu sa Članom 2. Zakona, za to snosi odgovornost.\nRazočaranim kandidatima preostaje da ulože žalbu Odboru za žalbe Agencije za državnu službu Fedracije BiH.\nMeđutim, ako je Agencija dala saglasnost za imenovanje po osnovu Člana 2., žalba će vam biti odbijena kao neosnovana pa čak iako dostavite nacionalnu strukturu uposlenih u toj instituciji, odnosno ako dokažete da je rukovodilac organa potpisao, ovjerio i dostavio Agenciji netačne podatke i da je tražio imenovanje osobe sa liste uspješnih kandidata po članu 2., i to iz reda naroda kojih već ima dovoljno uposlenih.\nOnda, ne treba ni da čudi što se u "Izvještaju o napretku BiH u procesu približavanja EU", koji je prije nekoliko dana predstavio šef Delegacije Evropske komisije u BiH Dimitris Kourkoulas, navodi da je u većini sektora u BiH ostvaren tek ograničeni napredak, a da je korupcija unutar vlade i drugih državnih i entitetskih institucija široko rasprostranjena.\nU izvještaju se spominje i da ne postoje efikasne istrage, krivična gonjenja i presude za osumnjičene za slučajeve korupcije na visokom nivou, te da problem i dalje predstavlja slaba koordinacija u borbi protiv korupcije na državnom nivou.


U RS-u se plaše nove rezolucije Evropskog parlamenta! – Magazin Plus\nHome/U RS-u se plaše nove rezolucije Evropskog parlamenta!\nPovodom 20. godišnjice potpisivanja Dejtonskog mirovnog sporazuma\nU PRIPREMI DOKUMENT: U RS-u se plaše nove rezolucije Evropskog parlamenta!\nU Evropskom parlamentu spremaju se dvije rezolucije povodom 20. godišnjice potpisivanja Dejtonskog mirovnog sporazuma, a očekuje se da jedna bude oruđe Zapada za političku demontažu RS-a, o čemu se uveliko spekuliše u diplomatskim salonima, saznaju “Večernje novosti” iz obavještenih izvora u Briselu.\nPrema informacijama ovog beogradskog medija, već ove sedmice počinju pripreme za podnošenje nacrta rezolucija na raspravu, koje će predložiti različite poslaničke grupe.\nS jednom će izaći grupa europoslanika koja podržava srbijanske interese, na čelu s Francuzom Emerikom Šopradom. Drugi prijedlog, koji ima mnogo više šansi za uspijeh, sprema se na inicijativu nekih hrvatskih poslanika. Oni su se oko toga ovih dana dogovarali na neformalnom sastanku u Briselu.\nKako pišu “Večernje novosti”, zapadne sile su neformalnim kanalima tokom augusta “ispipavale teren” da se rezolucija o sporazumu kojim je završen rat u BiH nađe na sjednici Vijeća sigurnosti UN-a, te su odlučile da se dokument pripremi u Evropskom parlamentu.\nOsim simboličkog značaja, tekst bi praktično mogao da sadrži neku vrstu apela da se učvrsti centralna vlast Sarajeva, što je, kako rezonuju zapadni moćnici, osnovni preduslov da BiH postane funkcionalna država. I upravo u tim formulacijama i težnjama mogla bi da se krije “mina” za temelje RS-a, koja je upravo Dejtonskim sporazumom cementirana kao entitet. Tačno je da rezolucija, ako bude usvojena, ne proizvodi pravno obavezujuće dejstvo, ali bi bila zamajac za buduće političke atake na RS kojih su itekako svjesni i u Banjoj Luci i u Beogradu, pišu “Večernje novosti”.\nDva mjeseca pripreme\nRezolucije koje usvaja Evropski parlament nemaju izvršnu snagu, ali ipak predstavljaju zvanični dokument sa određenom težinom.\nInače, potrebno je bar dva-tri mjeseca da inicijativa za rezoluciju prođe svu neophodnu proceduru da bi eventualno bila stavljena na glasanje.


Vučić najavio nove mere bezbednosti u Beogradu (7. jul 2020) - Dan u Beogradu\nNaslovna » BG svaštara » Obrati pažnju! » Vučić najavio nove mere bezbednosti u Beogradu (7. jul 2020)\nNove mere bezbednosti u beogradu - 7. jul 2020. (foto: Pixabay)\nVučić najavio nove mere bezbednosti u Beogradu (7. jul 2020)\nAh Neša 7. juli 2020. Obrati pažnju! Postavite komentar\nPredsednik Srbije Aleksandar Vučić obratio se javnosti povodom alarmantne situacije u Beogradu zbog COVID-19 i najavio nove mere bezbednosti.\nOd sutra, 8. jula, stupiće na snagu zabrana svakog okupljanja više od pet ljudi u zatvorenom ili otvorenom prostoru.\nOd petka do ponedeljka, od 10. do 12. jula 2020, u Beogradu će ponovo biti uveden policijski čas. „… A posle ćemo videti šta dalje“, rekao je Vučić na konferenciji za novinare.\nTokom policjskog časa od petka do ponedeljka u određeno vreme biće obezbeđeno vreme za šetanje kućnih ljubimaca, izlazak penzionera u šetnje i majke sa decom.\nSamo danas, 7. jula, u Srbiji je preminulo 13 osoba od COVID-19, pa je broj smrtnih slučajeva sada 330. Povećao se i broj pacijenata na respiratorima – sada je 110, a najviše pacijenata na respiratorima u onom „prvom talasu“ bilo je u jednom danu 148.\nTagovibeograd bg svaštara covid-19 leto u beogradu mere bezbednosti obrati pažnju virus korona\nPrethodni Meridianbet: 500 dinara na poklon za savršen početak\nSledeći Vesti dana, 8. jul 2020. Beograd, Srbija, svet


Niška televizija » Naselje Vinogradi dobija kanalizaciju\nNaselje Vinogradi dobija kanalizaciju\nObjavljeno 12.04.2013. 12:39\nTagovi: Branislav Jovanović, Direkcija za izgradnju, Društvo\nNaselje Vinogradi, kod radne zone Donje Međurovo, konačno će dobiti kanalizaciju, najavljuje izvršni direktor Direkcije za izgradnju grada Branislav Jovanović. Ovih dana uveliko se radi na izgradnji fekalnog kolektora, a vrednost ove faze radova je devet miliona i trista hiljada dinara. Jovanović očekuje i da će izgradnja kolektora doprineti razvoju industrijske zone u ovom delu grada.\n-Za izgradnju fekalnog kolektora Grad je do sada izdvojio 50.000.000 dinara, a za završetak investicije potrebno je još toliko, kaže izvršni direktor Direkcije za izgradnju grada Branislav Jovanović. On očekuje da kolektor bude završen do kraja godine, od čega će korist biti višestruka.\n-Kolektor počinje kod Kazneno-popravnog zavoda, u Nišavi, gde se trenutno gradi pumpna stanica, a predviđeno je da se do naselja Vinogradi izgrade tri kilometra kanalizacione mreže. Dužina deonice, koja se trenutno radi, i čija je vrednost devet miliona i trista hiljada dinara, iznosi 632 metra - dodaje Jovanović.\nIzvođač radova je preduzeće «Poslovnost» iz Niša, a sredstva su obezbeđena iz programa izgradnje grada za 2013. godinu.\nGrad aplicira sa 9 projekata\nKoаliciji ZUM nije dozvoljeno prisustvovаnje sаstаnku rаdne grupe


Uz pomoć Kineza pravićemo industrijski eksploziv za Srbiju i svet | Novosti.RS\n06. 08. 2019. u 16:00\nPlac bivše JNA se prostire na sedam hektara Foto Lj. Trifunović\nU Boljevcu, sa beogradskom firmom "Rudeks", Kinezi otvaraju fabriku. Uveliko opremaju podzemne hangare nekadašnjeg vojnog kompleksa\nNAJVEĆA kineska kompanija iz oblasti proizvodnje eksplozivnih materijala, u strateškom partnerstvu sa beogradskom firmom "Rudeks", otvoriće na prostoru nekadašnjeg vojnog kompleksa u okolini Boljevca - koji je služio za skladištenje municije - najmoderniju fabriku za proizvodnju industrijskog eksploziva.\n- Ime kineske kompanije koja gradi najmoderniju fabriku za proizvodnju industrijskog eksploziva je u ovom trenutku poslovna tajna, baš kao i vrednost investicije - ističe predsednik opštine u Boljevcu dr Nebojša Marjanović. - Poznato je, međutim, da ta kineska kompanija ima fabrike širom sveta u kojima radno angažuje više stotina hiljada radnika!\nInače, nekadašnji vojni kompleks u okolini Boljevca se prostire na oko sedam hektara i u svom sastavu ima podzemne hangare za skladištenje municije. Trenutno su, saznajemo, pri kraju potpuno infrastrukturno opremanje i procedura za prijem radnika, a svečano otvaranje fabrike se - po rečima dr Marjanovića - očekuje vrlo brzo.\nInače, najveći potrošač industrijskog eksploziva u Srbiji je nekadašnji Rudarsko-topioničarski basen "Bor" koji je - od decembra prošle godine, sa udelom od 63 odsto - u većinskom vlasništvu kineske kompanije "ZiJin".\nNa površinskim kopovima i podzemnim rudnicima bakra u Boru i Majdanpeku, iz sastava kineske kompanije "ZiJin Čoper Bor", godišnje se potroši više od 250 tona industrijskog eksploziva. Uz to, Bor i Boljevac su susedni gradovi, na udaljenosti od samo 35 kilometara, što znatno utiče na cenu transporta materijala neophodnog za rad u rudnicima. Konkretno, najviše se koristi za masovna miniranja na površinskim kopovima, obrušavanje slojeva rude u podzemnim ležištima i istražna bušenja.\nPrimera radi, samo je na površinskom kopu "Veliki Krivelj", iz sastava rudnika bakra "Bor", lane potrošeno čak 169 tona industrijskog eksploziva.\nPored rudarstva, industrijski eksploziv se najviše troši i pri izgradnji puteva. A, poznato je da upravo kineske kompanije grade najviše saobraćajnica u Srbiji...\nkad se Kinezi i srbi udruze.... pokorice svet sa kvalitetom...\npitam se...kako smo ziveli dosad bez Kineza...


Predsednik SAD Donald Tramp na konferenciji za novinare u Beloj kući\nPredsednik SAD Donald Tramp nazvao je "lepom pobedom" odluku Svetske trgovinske organizacije (STO) da dozvoli Sjedinjenim Državama da uvedu tarife na robu iz Evropske unije, zbog spora u pogledu evropskih subvencija kompaniji "Erbas".\nTramp je tvitovao da je Amerika od Svetske trgovinske organizacije dobila nagradu od 7,5 milijardi dolara, a protiv Evropske unije, koja je, kako je ocenio, mnogo godina loše tretirala Sjedinjene Države u trgovini, zbog tarifa i trgovinskih barijera.\nAmerički trgovinski izaslanik Robert Lajtizer rekao je da je Evropa godinama davala ogromne subvencije Erbasu koje su nanele ozbiljnu štetu američkoj avio-industriji i radnicima i da je posle višegodišnjeg sporenja, STO potvrdila da Sjedinjene Države imaju pravo da uvedu kontramere.\nOdluka Svetske trgovinske orgranizacije omogućava Vašingtonu da od 18. oktobra uvede tarife od 10 odsto na putničke avione, proizvedene u Evropi, i 25 odsto na robu, među kojom su škotski viski, španska i francuska vina i francuski sirevi.\nSvetska trgovinska organizacija saopštila je i da su nelegalne subvencije, koje je Amerika davala kompaniji "Boing", a odluka o tome koje tarife Evropska unija zbog toga može da uvede Sjedininjenim Državama biće doneta naredne godine.\nTramp: Kina želi da se obnove razgovori o trgovini\nPripreme za samit G7 u senci globalnih ekonomskih problema\nTramp najavio uvođenje dodatnih taksi na proizvode iz Kine\nAmeričke kompanije pozivaju Trampa da odustane od tarifa Kini


Emirates Qantas Partnerstvo | Play Travel\nEmirates Qantas Partnerstvo\nEmirates – Qantas Partnerstvo\nDve najveće svetske avio kompanije su formirale globalno partnerstvo. Od ponedeljka 1. aprila 2013, Emirates i Qantas leti 14 puta dnevno od Australije do Dubaija, odakle se letovi nastavljaju ka četiri kontinenta. Dubai će postati one-stop hub, otvarajući putnicima avio kompanije Qantas, pristup ka 33 evropske destinacije, dnevnim letovima sa Airbus leteleicama A380 za London Heathrow, Pariz, Rim…\nUz nedavno odobreno ovlašćenje nedavno od strane Australijske komisije za potrošače (ACCC), avio kompanije su još jedan korak bliže ka ostvarenju svojih ciljeva i formiranja najjačeg svetskog liderskog partnerstva. Codeshare letovi kombinovani na avio kompanijama Qantas i Emirates su sada dostupni u prodaji.\nOd odličnih aviona, do nagrađivanih stjuartskih usluga, ova saradnja će postaviti nove standarde u međunarodnom avio saobraćaju. Sada sa pridruženim Frequent Flyer programima, vreme ja da iskoristite najbolje od obe avio kompanije.


Uspješno završena kampanja "Budi junak svoje zajednice" 2015. - FONDACIJA TUZLANSKE ZAJEDNICE\nUspješno završena kampanja "Budi junak svoje zajednice" 2015.\nMladi aktivisti Tuzlanskog kantona i to iz: Tuzle, Lukavca, Srebrenika, Kalesije i Živinica učesnici su kampanje Fondacije tuzlanske zajednice pod nazivom „Budi junak svoje zajednice“ koja se po drugi put organizovala sa ciljem uticanja na poboljšanje životnog okruženja svih nas, naročito populacije mladih. To je bila i ideja vodilja kojom smo se vodili i prošle, ali i ove godine pri realizaciji ove kampanje. Kampanja je zvanično startala 12. augusta, na Međunarodni dan mladih, a završila se 5. decembra na Međunarodni dan volontera. Pokrenuti zajednicu, okupiti i mlade aktiviste, udružiti kolektive i pojedince koji mladima žele pružiti šansu da pokažu koliko znaju i šta sve mogu, samo je dio vrijednosti koje ističe kampanja „Budi junak svoje zajednice“, a koju realizuje Fondacija tuzlanske zajednice kroz program Omladinske banke.\nU okruženju kada mladi sve glasnije govore o odlasku iz zemlje nakon završene srednje škole i/ili fakulteta, podrška istinskim junacima više je nego neophodna. Ovom kampanjom glasno želimo poručiti da vlasti i biznismeni nisu otuđeni od mladih, nego da ih žele saslušati i pomoći im na njihovom putu da entuzijazam usmjere u konkretnu društvenu promjenu.\nU narednom tekstu ćemo vam prezentovati ostvarene kvantitativne pokazatelje realizovane kampanje do sada:\nSvojim finansijskim učešćem ukupno 15 kompanija je uvećalo Fond za mlade Fondacije tuzlanske zajednice za ukupno 3400,00 KM.\nPreko 500 pojedinaca podržalo je kampanju sa iznosom od 5480 KM.\nFondacija je sa partnerskim fondacijama iz inostranstva i općinskim administracijama Lukavca, Srebrenika, Živinica i Kalesije osigurala 24.748 KM.\nUkupno je podržano 25 omladinskih projekata sa područja Tuzle, Lukavca, Živinica, Srebrenika i Kalesije od čije će realizacije korist imati preko preko 1500 mladih osoba.\nUkupno je osigurano 33.628 KM za podršku 25 omladinskih projekata.\nNa ponuđenim linkovima se nalaze informacije o kampanji:\nGalerija fotografija na facebook stranici Fondacije\nPrikaz kompanija koje su uzele učešće u kampanji\nIzvještaj o realizovanoj potrazi za blagom - LUKAVAC\nIzvještaj o realizovanoj potrazi za blagom - KALESIJA\nIzvještaj o realizovanoj potrazi za blagom - SREBRENIK\nIzvještaj o realizovanoj potrazi za blagom - ŽIVINICE\nIzvještaj o realizzovanoj potrazi za blagom - TUZLA\nKao završni događaj kampanje planirana je konferencija „Ja sam junak svoje zajednice“ koja će biti organizovana 04.12.2015. godine sa početkom u 14 h u Plavoj Sali BKC Tuzla, o ćemu ćete naknadno biti detaljno informisani.


SportDC - Vesti - Atletika - Atletičari Srbije u Trebinju\n26.04.2019 Trebinje Live\nGradonačlenik Trebinja sa predstavnicima reprezentacije Srbije\nAtletska staza na stadionu u Policama, poslije sedam mjeseci kašnjenja, zablistala je u punom sjaju, a primila je i prve goste - seniorsku i juniorsku reprezentaciju Srbije.\nNa petnaestodnevne pripreme došli su sprinteri, preponaši i skakači - njih oko 30, a uz njih su došli i takmičara iz različitih klubova u Srbiji.\nRukovodilac priprema i trenera Mirjana Stojanović kaže da su čuli da je klima u Trebinju prijatna, da je izgrađena nova atletska staza i da sve odgovara uslovima za trenažni proces.\n"Svi članovi priprema se spremaju za velika takmičenja u ovoj godini kao što su Evropsko i Svetsko prvenstvo. Na pripremama je i Aleksa Kijanović koji se priprema za Svetsko prvenstvo u Dohi u Katru krajem septembra. Uslovi su na zadovoljavajućem nivou", istakla je Stojanovićeva.\nOna je istakla da vjeruje da će zahvaljujući uslovima, Trebinje dobiti kvalitetne atletičare.\n"Došli smo u Trebinje sa namerom da ovo ne bude samo jedan dolazak, već da naša reprezentacija ima bazu u koju će dolaziti svake godine", rekla je Stojanovićeva.\nU Trebinju je i trener srpskog atletičara Emira Bekrića Mirjana Stojanović, kao i trener u Atletskom klubu "Partizan 1945" i najbržeg Srbina Alekse Kijanovića Stanoje Burlić, koji je prošle godine proglašen za najboljeg seniorskog trenera.\n"Ovo su pripreme za sezonu i takmičenja tako da radimo jako i intenzivno. Očekujem od mojih atletičara dobre rezultate i nadam se da ćemo preko Trebinja doći do uspjeha", istakao je Burlić.\nNovi "hram" trebinjske, ali i regionalne i evropske atletike posjetio je i gradonačelnik Trebinja Mirko Ćurić, koji nije krio oduševljenje viđenim na stadionu u Policama.\nOdlična atletska staza u Trebinju\nOn je istakao da je razgovarao sa trenerima iz Atletskog saveza Srbije, koji su pohvalili urađeni projekat, ali imali i nekoliko sugestija.\n"Pričao sam sa ljudima koji se profesionalno bave atletikom koji su mi rekli da je sve odrađeno na profesionalni način i da sada treba da odradimo naš dio posla koji podrazumijeva nabavku kavlitetnih rekvizita", rekao je Ćurić.\nPrema njegovim riječima, da će treneri srpskog atletskog saveza razgovarati i sa djecom iz osnovnih škola, jer djeca tog uzrasta imaju sve izraženije probleme sa kičmom i kondicijom.\nU atletski stadion u Policama iz gradskog budžeta je uloženo više od milion KM.\nIako su radovi trebali da budu završeni još krajem septembra 2018. godine, oni su se odužili sedam mjeseci, zbog čega članovi dva trebinjska atletska kluba nisu mogli da treniraju u Policama, a fudbaleri "Leotara" prvenstvene utakmice i dalje igraju u Bileći.


AFERA "KOVERAT" Pokrenut postupak protiv DPS-a jer nije prijavio 47.500 evra\n"Demokratska partija socijalista (DPS) prekršila je Zakon o finansiranju političkih subjekata i izbornih kampanja u toku prikupljanja i trošenja sredstava za izbornu kampanju za parlamentarne izbore 2016. godine", saopšteno je iz Agencije za sprečavanje korupcije (ASK) Crne Gore.\nIz ASK-a su kazali da je utvrđeno da sredstva iz privatnih izvora od 47,5 hiljada evra, koja su se odnosila na izborne aktivnosti na području Golubovaca, DPS nije prikupio u skladu sa Zakonom o finansiranju političkih subjektata i izbornih kampanja.\nOni su naveli da tako prikupljena sredstva nisu prijavljena odgovornom licu u partiji, određenom za namensko trošenje sredstava i na način predviđen Zakonom. Iz ASK-a su rekli da trošenje tako prikupljenih sredstva nije išlo preko posebnog računa DPS-a otvorenog za izbornu kampanju.\nAmbasada Velike Britanije DEMANTOVALA medije o izručenju najbogatijeg Crnogorca\nKnežević: Milu Đukanoviću sam pozajmio 50.000 evra da izvuče Caneta Subotića iz zatvora u Moskvi\nKnežević pozvao opoziciju da podrži formiranje tehničke vlade u Crnoj Gori\n"Postupajući po službenoj dužnosti i na osnovu medijskih navoda da je u izbornoj kampanji za parlamentarne izbore 2016. godine došlo do kršenja odredbi Zakona o finansiranju političkih subjekata i izbornih kampanja od strane političkog subjekta DPS, ASK je na osnovu sprovedene kontrole, uvida u dokumentaciju i uzetih izjava utvrdila da je taj politički subjekat u toku prikupljanja i trošenja sredstava za izbornu kampanju prekršio članove 6 stav 12 i 18 stav 2 Zakona o finansiranju političkih subjekata i izbornih kampanja", piše u saopštenju, javljaju "Vijesti".\nKako se navodi, zbog utvrđenih nepravilnosti u izbornom procesu, Agencija je protiv DPS-a pokrenula postupak za izricanje maksimalno zakonom predviđene sankcije, do 20 hiljada evra, i zatražila povraćaj sredstava u budžet Crne Gore, u visini od 47,5 hiljada evra.\nŠOK INTERVJU NAJBOGATIJEG CRNOGORCA "Bio sam Milov partner i sponzor, saučesnik u krivičnim delima. Nema ko njemu NE PLAĆA REKET"\n"ČUVAM IH ZA FINALE" Čelnik "Atlas grupe": Imam snimke kako dajem novac Đukanoviću\nJovan Da gospodar sa svojom svitom radi šta hoće odavno je jasno.Sad nije pristao na ulazak u albansku uniju sa albanijom,kosovom i makedonijom pa ga sad malo šamaraju.


Politički predstavnici Preševske doline traže da budu uključeni u pregovore Srbije i Kosova\nArhiva - Preševo, Srbija.\nPolitički predstavnici Preševske doline zatražili su od Evropske unije i predsednika Kosova Hašima Tačija da se pitanje te oblasti uvrsti u dijalog o normalizaciji odnosa izmedju Kosova i Srbije.\nPortal koha.net javio je u nedelju da su predsednik Nacionalnog saveta Albanaca, Ragmi Mustafa, poslanik u Skupštini Srbije Fatmi Hasani i gradonačelnik Bujanovca Šaip Kamberi u zajedničkom pismu EU i predsedniku Kosova zatražili da se pitanje statusa Preševske doline uvrsti u dnevni red i da oni budu deo delegacije Kosova.\n"Budući da smo deo spora izmedju Kosova i Srbije, pitanje Preševske doline treba da bude deo njegovog rešenja. Stoga mi zahtevamo uključivanje pitanja Preševske doline u finalnu fazu dijaloga ", kaže se u pismu.\nPitanje uključivanja Preševske doline u dijalog Beograda i Prištine prvi je pokrenuo predsednik Kosova Hašim Tači, za šta je dobio podršku političkih predstavnika doline. To je kasnije imalo za posledicu otvaranje pitanja razmene teritorija kao dela konačnog sporazuma.


Početak priprema u ponedjeljak u 13:30 sati u Halilovićima – FK Željezničar\nPočetak priprema u ponedjeljak u 13:30 sati u Halilovićima\nStručni štab na čelu sa Edisom Mulalićem će u ponedjeljak izvršiti prozivku fudbalera i na taj način početi pripreme na proljetni dio sezone.\nProzivka će se održati na Stadionu Grbavica, a potom i prvi trening u 2016. godini u Halilovićima sa početkom od 13:30 sati. Fudbaleri koji su pojačali naše redove u proteklom periodu Ivan Lendrić i Siniša Stevanović odradit će prvi zajednički trening, dok su Mailson i Mirko Kramarić već trenirali sa ekipom pred kraj prošle godine. Samir Bekrić će se ekipi priključiti u četvrtak kada će biti i službeno predstavljen.\nŽeljo će se u Sarajevu pripremati do 18. januara kada je planiran odlazak u Međugorje gdje će Plavi ostati do 30. januara. Glavni dio priprema, od 09. do 19. februara, ekipa će odraditi u Antaliji. Planirano je odigravanje nekoliko pripremnih utakmica, neke su već dogovorene, a uskoro ćemo objaviti imena protivnika i termine odigravanja utakmica.\nPozivamo sve navijače i simpatizere našeg Željezničara da dođu u ponedjeljak u Haliloviće i na taj način podrže fudbalere i stručni štab.


Međunarodna saradnja u 2016. godini « Komisija za zaštitu konkurencije\nPočetna strana » Međunarodne i domaće aktivnosti » Međunarodna saradnja » Međunarodna saradnja u 2016. godini\nMeđunarodna saradnja u 2016. godini\nProjekti podrške Komisiji\nOdnosi sa međunarodnim organizacijama\nBilateralna saradnja – Protokoli o saradnji\nKonferencije, seminari, radionice\nTokom 2016. godine okončan je Program sveobuhvatne obuke i podrške zaposlenima u Komisiji. U saradnji sa Centrom za liberalno–demokratske studije (CLDS) i Evropskom bankom za obnovu i razvoj (EBRD), Komisija je nastavila na implementaciji projekata koji se u osnovnim elementima oslanjao na sledeće oblasti:\n1) nabavka ekonometrijskog softvera i obuka zaposlenih u korišćenju tog programa\n2) usavršavanje znanja za primenu forenzičkog softvera i izvođenje nenajavljenih uviđaja\n3) definisanje i primena strategije odnosa Komisije s javnošću\n4) seminari na temu ekonomske regulacije i grana koje su regulisane. Projekat je okončan Međunarodnom konferencijom na temu „Izgradnja institucionalnih kapaciteta nacionalnih tela za zaštitu konkurencije Jugoistočne Evrope“. Očekuje se da tokom 2017. godine bude objavljen zbornik radova sa ove konferencije.\nTvining projekat, kao jedan od vidova IPA podrške Evropske unije zemljama kandidatima za pristupanje EU, u fazi je odobrenja. Komisija je pripremila predlog aktivnosti čija se realizacija očekuje krajem 2017. godine. Komisija se, kada je u pitanju ovaj projekat, fokusirala na tri ključne oblasti:\ndalja harmonizacija nacionalnog zakonodavstva sa pravnim tekovinama EU;\nefikasna primena i sprovođenje usklađenog zakonodavstva u oblasti konkurencije i\npovećanje svesti o pravu i politici konkurencije među svim relevantnim akterima.\nProjekat PERFORM sproveden je od strane predstavništva Helvetas Swiss Intercooparation SRB, u saradnji sa Republičkim sekretarijatom za javne politike Republike Srbije, u periodu april – oktobar 2016. godine. Komisija je bila jedan od korisnika pomenutog Projekta. Osnovni cilj projekta je bio sprovođenje analize stanja konkurencije u sektoru postprodajnih usluga, koja obuhvata garancije, servisne usluge, promet i korišćenje rezervnih delova za motorna vozila i najprodavanije proizvode bele tehnike, kako bi se utvrdila struktura i odnosi između glavih tržišnih subjekata, njihova tržišna učešća i relativna snaga, a sve sa ciljem otkrivanja eventualnih slabosti tržišta, odnosno postojanja uslova za ispitivanje povrede konkurencije. Analiza je rezultirala nizom zaključaka i preporuka, koji su objavljeni na internet stranici Komisije, a na osnovu rezulata analize, biće pripremljena i uredba o uslovima za izuzeće od zabrane sporazuma koji se odnose na sektor motornih vozila, kojom će u srpsko zakonodavstvo biti transponovana Uredba Evropske komisije (EU) 461/2010.U okviru programa Japanske agencije za međunarodnu saradnju (Japan International Cooperation Agency-JICA), rukovodilac Sektora za ekonomske analize boravio je, u septembru 2016. godine, u Japanu, radi usavršavanja koje je organizovano u saradnji sa telom za zaštitu konkurencije Japana (Japan Fair Trade Commission – JFTC).\nPlan usavršavanja obuhvatio je sve segmente prava i politike zaštite konkurencije, sa stanovišta uporedne prakse. Cilj ovog programa je bio unapređenje primene prava i politike konkurencije, kao i korišćenje stečenih znanja za efikasniju promociju konkurentskog okruženja na tržištima zemalja učesnica.\nIako nije članica Organizacije za ekonomsku saradnju i razvoj (OECD), Srbija ima značajno prisustvo na radionicama organizovanim u okviru Regionalnog centra za konkurenciju (RCC), koji je osnovan 2005. godine od strane OECD-a i mađarskog tela za zaštitu konkurencije. Predstavnici Komisije su tokom prethodnih godina prisustvovali pomenutim skupovima i dali doprinos kroz pisane materijale o slučajevima iz prakse Komisije, na osnovu kojih su dobijena mišljenja i preporuke eksperata iz drugih tela za zaštitu konkurencije. Tokom 2016. godine, Komisija je bila aktivna na seminarima organizovanim od strane RCC, kao što su „Pravila konkurencije i finansijski sektor” i „Osnovni koncepti i procedure iz domena prava konkurencije za zaposlene u telima za zaštitu konkurencije”. Učvršćivanje saradnje i dokaz poverenja prema Komisiji se ogleda i u tome da je pored velikog broja prijavljenih zemalja, rukovodstvo OECD-a poverilo organizaciju jednog od seminara u 2016. godini srpskoj Komisiji. Seminar je održan u poslednjoj nedelji septembra u Beogradu, više – u odeljku 9.4.. Komisija je, takođe, aktivna u projektima OECD-a čiji sekretarijat prikuplja podatke, analizira i pruža stručnu pomoć i u tom cilju organizuje seminare i radionice za zemlje regiona. U toku 2016. godine, Komisija je nastavila izradu i slanje stručnih tekstova o domaćoj praksi u oblasti prava i politike zaštite konkurencije, koji se objavljuju u elektronskom izdanju RCC-a.\nJoš jedan vid saradnje i razmene iskustava sa OECD-a ostvaren je i kroz aktivno učešće Srbije na 15. zasedanju OECD konferencije „Globalni forum o konkurenciji“, a koji je održan početkom decembra 2016. godine u Parizu. Za ovaj skup, koji okuplja predstavnike tela za zaštitu konkurencije iz celog sveta, Komisija je dala i svoj pisani doprinos ovom skupu, odnosno priloge za sesije „Mere u slučajevima povrede konkurencije“ i „Nezavisnost tela za zaštitu konkurencije – od zamisli do prakse“.\nPredstavnik Komisije je, tom prilikom, usmeno branio stavove Komisije pred plenumom konferencije kao i u izdvojenim sesijama, čuo komentare kolega iz drugih tela za zaštitu konkurencije i akademskih institucija na navedene stavove i održao nekoliko bilateralnih sastanaka na marginama konferencije.\nVeoma bliska saradnja sa Konferencijom UN za trgovinu i razvoj nastavljena je i u 2016. godini. Na poziv predstavnika UNCTAD-a, predstavnik Komisije za zaštitu konkurencije učestvovao je na 15. zasedanju Međuvladine grupe eksperata iz oblasti prava i politike konkurencije u Ženevi, u trajanju od 19.-21. oktobra 2016. godine. Međuvladina grupa eksperata iz oblasti prava i politike konkurencije je telo, uspostavljeno na osnovu određenih principa i pravila UN (United Nations Set of Multilaterally Agreed Equitable Principles i Rules for the Control of Restrictive Business Practices, tzv. UN Set), sa zadatkom da prati njihovu primenu i sprovođenje. Godišnji skupovi ovog tela spadaju, pored skupova organizovanih od strane Međunarodne mreže za konkurenciju (ICN) i OECD-a, među najznačajnije na polju prava i politike zaštite konkurencije.\nPored učešća na 15. zasedanju Međuvladine grupe eksperata iz oblasti prava i politike konkurencije u Ženevi, tokom kojeg je održan i 7. sastanak UNCTAD-ove Partnerske Platforme za istraživanje (Research Partnership Platform), Komisija je dala svoj pisani doprinos projektu pod nazivom ”Project on State and Competition Law”, koji sprovode New York University i University of New South Wales Faculty of Law, upravo uz podršku UNCTAD-ove Research Partnership Platform.\nKomisija dugi niz godina učestvuje i na Sofijskom Forumu za konkurenciju koji organizuje ovo telo u saradnji sa UNCTAD-om. Sofijski Forum za konkurenciju (Sofia Competition Forum – SCF) oformljen je 2012. godine u Sofiji, kao rezultat zajedničke inicijative UNCTAD-a i bugarskog tela za zaštitu konkurencije. Služi prvenstveno kao neformalna platforma za tehničku pomoć, razmenu iskustava i konsultacije u domenu politike konkurencije i primene prava konkurencije, sa posebnim fokusom na područje Balkana.\nTokom 2016. godine, predstavnici Komisije su u dva navrata učestvovali i izlagali na radionicama u organizaciji SCF-a. U junu 2016. godine, predstavnici Komisije prisustvovali su osmom sastanku Foruma, na kojem su bili prisutni i Komesar za konkurenciju EU, g-đa Margarethe Vestager, predstavnici UNCTAD-a, nacionalnih tela za zaštitu konkurencije zemalja članica EU, Rusije, Japana, kao i predstavnici tela za zaštitu konkurencije iz regiona.\nU drugoj nedelji novembra, predstavnici Komisije učestvovali su na devetom okupljanju Foruma, čije su glavne teme bile cenovne zloupotrebe dominantnog položaja u sektoru energetike i telekomunikacija, i prezentacija izveštaja o „Uporednopravnom pregledu jurisdikcija koje učestvuju u radu Sofia Competition Forum-a u oblasti proceduralne pravičnosti” (”Comparative overview of the SCF competition regimes in the field of Procedural Fairness”). Bila je to još jedna prilika za ostvarenje dragocene razmene iskustava iz regiona i sveta, a na devetom forumu je predstavljeno i drugo izdanje publikacije Sofijskog foruma za konkurenciju (SCF Newsletter). U navedenom izdanju, objavljen je ekspertski članak Čedomira Radojčića, novoizabranog člana Saveta Komisije, kao i vesti o radu Komisije za zaštitu konkurencije Republike Srbije, što dodatno doprinosi njenom angažovanju na širenju svesti o značaju zaštite konkurencije i transparentosti rada.\nMeđunarodna mreža za konkurenciju (ICN) je neformalna, globalna mreža tela za zaštitu konkurencije, koja okuplja i predstavnike nevladinog sektora, kao što su poslovna i akademska zajednica, advokatura i sl., sa prevashodnim fokusom na pitanja primene antimonopolskog prava i politike. Ukupan broj članica ove mreže prelazi 100, pri čemu u njenom radu učestvuju 104 nacionalna tela za zaštitu konkurencije.\nOktobra 2016. godine, Komisija je učestvovala u radionici posvećenoj unapređenju znanja o otkrivanju kartela (ICN Cartel Workshop), koju je i ove godine, 13-ti put za redom, organizovala Međunarodna mreža tela za konkurenciju (International Competition Network). Domaćin radionice održane u Madridu bilo je špansko telo za zaštitu konkurencije – Comision nacional de los mercados y la competencia. Tokom radionice, koja je, osim telima za zaštitu konkurencije, bila namenjena i stručnjacima iz nevladinog sektora, fokus je bio na strategijama za otkrivanje i istraživanje kartela, upoznavanju sa mogućim preventivnim delovanjem, kao i saradnji između tela za zaštitu konkurencije u domenu otkrivanja i sprečavanje pojave kartela.\nSaradnja između Energetske zajednice i Komisije uspostavljena je na osnovu Deklaracije iz 2012. godine, kojom je osnovana Mreža za konkurenciju Energetske Zajednice. Ta Mreža je zamišljena kao platforma za razmenu iskustava tela za zaštitu konkurencije potpisnica Deklaracije i Sekretarijata Energetske zajednice, kao i za razvijanje dobre prakse u primeni propisa iz oblasti zaštite konkurencije na energetski sektor, sa ciljem približavanja praksi i pravu Evropske unije u ovom domenu.\nU toku 2016. godine nije održan sastanak Mreže za konkurenciju Energetske Zajednice, ali je Komisija aktivno sarađivala sa Sekretarijatom Energetske zajednice tako što je nadležnom ministarstvu (Ministarstvu rudarstva i energetike) dostavljala mišljenja i komentare na izveštaje i dopise Sekretarijata, uključujući i mišljenje na predlog izmena Ugovora o osnivanju Energetske zajednice. Osim toga, predstavnici Komisije su se sastali sa predstavnicima Sekretarijata da razmotre aktuelna pitanja od značaja za konkurenciju u sektoru energetike i pokazali svoju spremnost da se angažuju na ovom polju, a posebno u svetlu revidiranih Pravila Energetske zajednice o rešavanju sporova i prava koja po tom osnovu pripadaju zainteresovanim stranama. Tokom 2016. godine postignut je dogovor i o stažiranju zaposlenih u Stručnoj službi Komisije u Sekretarijatu Energetske zajednice u Beču tokom 2017. godine.\nAprila 2016. godine, dr Miloje Obradović, predsednik Komisije i Blagoj Čurlinov, predsednik Komisije za zaštitu konkurencije Makedonije potpisali su Memorandum o međusobnom razumevanju i saradnji u oblasti zaštite konkurencije. Srpsko i makedonsko telo za zaštitu konkurencije time su napravili značajan iskorak ka evropskim standardima na polju prava i politike zaštite konkurencije, što čini bitan segment pregovaračkog procesa za pristupanje u punopravno članstvo Evropske unije, budući da je posredi strateški interes obe države.\nKomisija ima potpisan Memorandum o razumevanju sa slovenačkim telom za zaštitu konkurencije – Javnom agencijom Republike Slovenije za varstvo konkurence, od 2013. godine. U toku 2016. godine, ova saradnja dodatno je unapređena kroz učestvovanje predstavnika Komisije na Danu konkurencije Slovenije, koji je održan u septembru 2016. godine. Glavna tema ovog skupa bili su izazovi u primeni Direktive o naknadi štete EU, koja je doneta u cilju bolje primene pravila konkurencije, kroz davanje prava oštećenim stranama da zahtevaju naknadu štete kao posledicu kršenja pravila konkurencije u nacionalnom zakonodavstvu. Takođe, bila je to i prilika za razmenu iskustava na polju sprovođenja politike zaštite konkurencije i zakonodavnog okvira, kao i unapređenje dalje saradnje. Predsednik slovenačkog tela za zaštitu konkurencije posetio je tokom septembra 2016. godine Komisiju za zaštitu konkurencije gde je sa predsednikom i članovima Saveta razmenio stavove o aktuelnim dešavanjima na polju politike zaštite konkurencije u regionu.\nMemorandum o saradnji između rumunskog Saveta za zaštitu konkurencije i Komisije datira iz 2012. godine. Tokom 2016. godine, ova saradnja aktuelizovana je posetom predsednika rumunskog tela za zaštitu konkurencije, g-dina Bogdana Marijus Čiritoju (Bogdan Marius Chiritoiu), Komisiji, povodom obeležavanja deset godina njenog rada. Ovaj događaj bio je i priprema za bilateralni susret predstavnika dva tela, koji je održan u Rumuniji, u formi okruglog stola na kojem su razmatrane brojne teme od zajedničkog interesa, a posebno tretman podnosilaca inicijativa i „uzbunjivača”, slučajevi nameštenih javnih ponuda (bid rigging), karteli u oblasti sektora nafte i naftnih derivata i sektorske analize.\nKomisiju je, juna 2016. godine, posetio potpredsednik Komisije za zaštitu konkurencije Grčke. Teme razgovora bile su razmena iskustava na polju zakonodavnog okvira i sprovođenja politike zaštite konkurencije, ali i unapređenje dalje saradnje ove dve institucije uz dogovor o daljim koracima u toj saradnji.\nPredstavnici Komisije boravili su juna 2016. godine u Rimu, u trodnevnoj studijskoj poseti italijanskom telu za zaštitu konkurencije (Autorità Garante della Concorrenza e del Mercato), organizovanoj u okviru programa podrške koju pruža „TAIEX“ – Biro za tehničku pomoć i razmenu informacija Generalnog direktorata za proširenje Evropske komisije. Cilj studijske posete bio je upoznavanje sa regulatornim okvirom prava konkurencije Republike Italije, unapređenje znanja i veština iz najvažnijih oblasti prava konkurencije, kao i upoznavanje sa najboljom praksom i karakterističnim slučajevima italijanskog tela za zaštitu konkurencije.\nTradicionalno dobra saradnja Komisije i austrijske Savezne uprave za zaštitu konkurencije, koja je formalno uspostavljena Memorandumom o saradnji iz 2010. godine, nastavljena je i u 2016. godini. Na poziv generalnog direktora austrijskog tela za zaštitu konkurencije, dr Teodora Tanera, organizovan je bilateralni susret u Beču, tokom kojeg su razmotreni planovi za nastavak saradnje između dve institucije, regionalne inicijative na planu širenja znanja i ujednačavanju prakse po pitanju prava i politike konkurencije u Evropskoj uniji, kao i aktuelne teme kojima se trenutno bave austrijsko i srpsko telo za zaštitu konkurencije.U svrhu unapređenja odnosa, dogovoreno je da u narednom periodu, zaposlenima u Komisiji, kolege iz Austrije održe trening i simulaciju nenajavljenog uviđaja, što će omogućiti sticanje novih veština u korišćenju ovog veoma važnog alata za prikupljanje podataka i informacija koji koriste sva razvijena tela za zaštitu konkurencije.\nKomisija je u toku 2016. godine intenzivirala saradnju sa Ambasadom Velike Britanije. Na bilateralnim sastancima, konstatovano je da prenošenje dobre prakse i bogatog iskustva britanskih stručnjaka, posebno iz britanskog tela koje ima ovlašćenja na polju konkurencije (Competition and Markets Authority), može predstavljati dragocenu podršku Komisiji u budućem radu. Razgovarano je i o drugim vidovima podrške, kroz razmenu instrumenata za zastupanje politike konkurencije i poboljšanja kako regulative, tako i opšteg ekonomskog okruženja u Republici Srbiji, imajući u vidu da su ciljevi zaštite konkurencije upravo ekonomski napredak i dobrobit društva.\nSaradnju sa Japanom, Komisija realizuje kroz saradnju sa različitim institucijama- pre svega, sa Ambasadom Japana u Srbiji i sa Japanskom Agencijom za međunarodnu saradnju (JICA). U toku 2016. godine, ova saradnja je obeležena i posetom Komisiji delegacije Ambasade, predvođenom prvim sekretarom Ambasade, g-dinom Kanom Jošifumijem (Kanno Yoshifumi). Pored navedenog, u organizaciji Japanske Agencije za međunarodnu saradnju, predstavniku Komisije omogućeno je učešće na tronedeljnom stručnom usavršavanju u Japanu u septembru 2016. godine i to u saradnji sa telom za zaštitu konkurencije Japana (Japan Fair Trade Commission – JFTC).\nKomisija je započela razgovore o mogućnostima saradnje i sa SAD. Predstavnici Komisije imali su priliku da požele dobrodošlicu novom ekonomskom timu Ambasade, koji predvodi šef Ekonomskog sektora Ambasade, Karolajna Hajdia (Carolina Hidea), kao i da isti upoznaju sa aktuelnim pitanjima politike zaštite konkurencije i aktivnostima Komisije u okviru procesa pristupanja EU. Takođe, razmotrena je mogućnost daljeg jačanja stručne i edukativne podrške Komisiji kroz projekte u oblasti politike konkurencije, organizaciju seminara, gostujućih predavanja, konferencija, zajedničkih studijskih programa o politici konkurencije i slično.\nKONFERENCIJE, SEMINARI I RADIONICE\nPovodom Dana konkurencije i obeležavanja deset godina rada, Komisija je 12. aprila 2016. godine organizovala međunarodnu konferenciju posvećenu politici zaštite konkurencije. Na stručnom delu konferencije, pred oko 120 gostiju, izlaganja su imali Teodor Taner, predsednik austrijskog tela za zaštitu konkurencije, Vilijam Kovačić, profesor Univerziteta Džordž Vašington, Hasan Kakaja, bivši direktor sektora za politiku konkurencije i zaštitu potrošača Konferencije UN za trgovinu i razvoj, Bogdan Marius Čiritoju, predsednik Saveta za konkurenciju Rumunije, Jana Mikhailova, predsednica Borda direktora Saveta stranih investitora u Srbiji, Mladen Cerovac, predsednik Agencije za zaštitu tržišnog natjecanja (AZTN) i Andrej Kaševarov, zamenik predsednika Federalne antimonopolske službe (FAS) Ruske Federacije. Konferenciji su prisustvovali zvaničnici regulatornih tela u Srbiji, predstavnici Skupštine i Vlade Srbije, Delegacije EU u Srbiji, ambasada, naučnih ustanova, privrednih komora, advokatskih kancelarija i poslovih udruženja.\nPočetkom juna 2016. godine Komisija je bila domaćin još jednog međunarodnog skupa. U saradnji sa Evropskom bankom za obnovu i razvoj i uz tehničku podršku Centra za liberalno-demokratske studije, organizovana je međunarodna konferencija „Institucionalna izgradnja nacionalnih tela za zaštitu konkurencije u Jugoistočnoj Evropi“. Konferenciju su otvorili predsednik Komisije dr Miloje Obradović, direktor EBRD za Srbiju Daniel Berg i Tanja Miščević, šef Pregovaračkog tima sa EU. Na trodnevnom skupu bilo je preko 150 učesnika iz nacionalnih tela za zaštitu konkurencije Jugoistočne Evrope, predstavnika međunarodne i domaće stručne javnosti, privrede i advokature. Panelisti su bili dr Rasel Pitman iz Ministarstva pravde SAD, Lorenco Kjari iz Evropske banke za obnovu i razvoj, Gregor Langus iz Evropske komisije, kao i članovi Saveta i zaposleni u Komisiji.\nU septembru 2016. godine, Komisija je bila domaćin tradicionalnog, prestižnog seminara Regionalnog centra OECD-a za konkurenciju. Tema ovog skupa, na inicijativu Komisije, bila je kako unaprediti kulturu konkurencije, javno zastupanje politike konkurencije i procena efikasnosti politike konkurencije u regionu Jugoistočne Evrope. Na seminaru je prisustvovalo preko 30 učesnika iz 21 tela za zaštitu konkurencije zemalja regiona, Evropske unije i Evroazijskog područja, a glavni panelisti su bili: Sabina Zigelski (Sabine Zigelski) ekspert OECD-a za zaštitu konkurencije, Šarunas Kesarauskas (Šarunas Keserauskas) predsedavajući Saveta za zaštitu konkurencije Litvanije i Kaj Vajdner (Kay Weidner). Kao eksperti na ovom skupu bili su zastupljeni i zaposleni u Komisiji.\nPrvog i drugog dana seminara predstavljeni su metodi koje tela za konkurenciju primenjuju kako bi unapredili kulturu konkurencije, analiziran je hipotetički slučaj predstavljanja medijima mera zaštite konkurencije, koje su izrečene učesnicima kartela, kao i efekti kampanja posvećenih unapređenju znanja šire javnosti o pitanjima politike zaštite konkurencije koje sprovode institucije za zaštitu konkurencije zemalja učesnica seminara. Treći dan konferencije bio je posvećen instrumentima za praćenje tržišta (sektorske analize, studije, hipotetički slučajevi, izveštaji, istraživanja i sl.) sa ciljem otkrivanja eventualnih slabosti tržišta, odnosno postojanja uslova za povrede konkurencije. Svoja iskustva izložili su predstavnici Litvanije, Nemačke, Ukrajine, Rumunije i Srbije.\nSeminar u organizaciji Regionalnog centra za konkurenciju – OECD-a i mađarskog tela za zaštitu konkurencije, održan u Budimpešti u maju 2016. godine na temu „Razmena informacija“ bila je prilika za dodatno usavršavanje zaposlenih u Komisiji.\nKomisija za zaštitu konkurencije uzela je učešća na 14. godišnjoj konferenciji Udruženja ekonomista iz oblasti politike konkurencije (Association of Competition Economics – ACE), održanoj u Amsterdamu oktobra 2016. godine, tokom koje je razmatran nemali broj slučajeva iz prakse evropskih organa za zaštitu konkurencije. Boravak u Holandiji iskorišćen je i radi učešća na konferenciji koju je organizovalo holandsko telo za potrošače i tržišta (Netherlands Authority for Consumers and Markets – ACM), a u čast desetogodišnjice rada Sektora za ekonomske analize.\nNa poziv Federalne antimonopolske službe Ruske Federacije, Komisija je prisustvovala ,,Ruskoj nedelji konkurencije” u Moskvi. Moto ove manifestacije, ali i tema plenarne sednice bila je „Nova stvarnost. Novi izazovi. Nova politika konkurencije.“ Na marginama trodnevne konferencije, delegacija Komisije imala je i veoma koristan bilateralni sastanak sa potpredsednikom Federalne antimonopolske službe Ruske Federacije, Anatolijem Golomolzinom, o unapređenju odnosa i saradnji srpskog i ruskog tela za zaštitu konkurencije. Inače, Komisija i Federalna antimonopolska služba Ruske Federacije potpisale su Sporazum o saradnji u oblasti politike konkurencije decembra 2012. godine, nakon čega je usledio niz obuka, seminara i studijskih poseta koje su intenzivirale saradnju ova dva tela i učinile je sadržajnijom.\nKomisija je učestvovala novembra 2016. godine na TAIEX regionalnoj Radionici organizovanoj u Podgorici u okviru projekta Evropske komisije za jačanje institucionalnih kapaciteta država Zapadnog Balkana, pri čemu je suorganizator Radionice bila Agencija za zaštitu konkurencije Crne Gore (AZZK). Radionica je bila posvećena unapređenju i intenziviranju saradnje tela za zaštitu konkurencije u regionu Zapadnog Balkana, te su joj prisustvovali predstavnici tela za zaštitu konkurencije Republike Srbije, Bosne i Hercegovine, Republike Makedonije i Crne Gore, kao i eksperti iz brojnih zemalja koji su sa učesnicima podelili svoja iskustva.\nDecembra 2016. godine, na poziv Agencije za borbu protiv korupcije, Komisija je uzela učešća na konferenciji „Saradnja Agencije za borbu protiv korupcije sa državnim institucijama u borbi protiv korupcije“, a povodom obeležavanja Međunarodnog dana borbe protiv korupcije. Upravo je održani skup bio prilika za predstavljanje aktivnosti koje Komisija svakodnevno preduzima, rukovođena svojim zakonskim ovlašćenjima.\nMeđunarodna saradnja, 2015


01.07.2020. 13:31 > 13:44\nSrpski turisti neće moći da ulaze u Grčku iz Severne Makedonije sve do 15. jula! Ovo je odluka koju su donele grčke vlasti, a koja je danas prosleđena nadležnima u Srbiji.\nPrvi čarter let za Skijatos sa srpskim putnicima\nPrema grčkom Službenom glasniku koji je izašao juče, a stupio danas na snagu, kada je i prosleđen našim vlastima od Ambasade Grcke u Beogradu, produžena je zabrana ulaska u Grčku iz Severne Makedonije sve do 15. jula. Naši turisti i dalje mogu u Grčku avionom i kopnenim putem preko Bugarske, uz popunjen formular i dobijen kju-ar (QR) kod koji od 1. jula traže Grci.\nPreko Severne Makedonije mogu da uđu jedino kamioni, poslovni ljudi koji imaju dokaz da u Grčku idu zbog biznisa, kao i oni koji imaju državljanstvo Grčke ili prijavljeno prebivalište u toj zemlji.\nOsim Severne Makedonije, ova odluka grčke vlade se odnosi i na Tursku, Albaniju, Švedsku i Veliku Britaniju, u cilju ograničavanja širenja Kovid 19.\nZa sve one koji su već stigli do Evzonija, ili se nalaze u njegovoj blizini, savetuju se dva najbrža načina da se domognu bugarsko-grčke granice, odnosno prelaza Kulata - Promahonas.\nOni koji su već na Evzoniju, treba da se vrate desetak kilometara nazad, pa preko Strumice domognu Bugarske i dalje do prelaza Kulata - Promahonas.\nNa drugoj strani, oni koji još nisu prošli Skoplje, treba da skrenu na novi auto-put od Miladinovca prema Štipu i Strumici, na granični prelaz Novo Selo do Bugarske, pa dalje do granice sa Grčkom (prelaz Kulata - Promahonas).\nBONUS VIDEO: Kilometarska kolona na bugarsko-grčkoj granici


odbojkaši | Glas javnosti\nPosle maksimalnog poraza na startu takmičenja u Londonu od Sjedinjenih Država, srpski odbojkaši su protiv Tunisa u okviru drugog kola grupe B ostvarili prvu pobedu 3:1 (25:15, 25:21, 20:25, 25:18) naOlimpijskim igrama.\nOrlovi pali u igri živaca sa Kubancima\nGlas javnosti, 10.10.2010.\nRIM - Odbojkaši Srbije izgubili su sinoć u Rimu od nacionalnog tima Kube sa 2:3 (25:22, 17:25, 29:31, 25:22 i 14:16) u polufinalu svetskog prvenstva i danas će se sa Italijom boriti za treće mesto  \nOdbojkaši danas kreću na Svetsko prvenstvo\nBEOGRAD - Selektor muške seniorske odbojkaške reprezentacije Srbije Igor Kolaković objavio jee sastav našeg tima koji će od 25. septembra do 10. oktobra učestvovati na šampionatu sveta u Italiji\nOdbojkaši Srbije pobedili Rusiju sa 3:1\nSANTO DOMINGO - Muška odbojkaška reprezentacija Srbije savladala je u Santo Domingu selekciju Rusije sa 3:1 (25:23, 20:25, 25:20, 25:23), u prvom kolu drugog vikenda A grupe Svetske lige.\nKolaković: Olimpijada nagrada za sve\nTOKIO - Plasman na Olimpijske igre je sjajan rezultat za ovu generaciju, izjavio je u Tokiju selektor odbojkaša Srbije Igor Kolaković i istakao da je Srbija plasman izborila na dominantan način, jer je u\nSrpski odbojkaši idu u London!\nTOKIO - Odbojkaška reprezentacija Srbije plasirala se na Olimpijske igre u Londonu, 1pošto je jutros u Tokiju pobedila Iran sa 3:0 u setovima.\nOdbojkaši Srbije pobedili Kubu sa 3:1\nGlas javnosti, 19.05.2012.\nHAMAMACU - U drugom kolu A grupe Svetske lige za odbojkaše reprezentacija Srbije je jutros u Hamamacuu (Japan) savladala Kubu sa 3:1 (25;20, 19;25, 27:25, 27:25).\nOdbojkaši Srbije bore se u Sofiji za olimpijsku vizu\nBEOGRAD - Pored muške odbojkaške reprezentacije Srbije, na kvalifikacionom olimpijskom turniru u Sofiji u maju učestvovaće još Bugarska, Italija, Španija, Nemačka, Finska, Slovačka i Slovenija.\nKolaković: Idemo na pobedu i protiv SAD\nGlas javnosti, 04.12.2011.\nTOKIO - Selektor muške odbojkaške reprezentacije Srbije Igor Kolaković izjavio je da je naš tim prikazao dobru igru protiv Kine i da očekuje pobedu i u nedelju protiv SAD.


PETKOVIĆ: Ubedljiva pobeda Srpske liste pokazuje VAŽNOST SRPSKOG JEDINSTVA | Happy BSC portal\nDirektor Kancelarije za Kosovo i Metohiju Petar Petković izjavio je danas da je ubedljiva pobeda Srpske liste na lokalnim izborima na Kosovu pokazala koliko je važno da srpski narod bude jedinstven, koliko veruje Srbiji i njenom predsedniku Aleksandru Vučiću, ali i kakav je naš odnos prema Briselskom sporazumu, odnosno formiranju Zajedinice srpskih opština (ZSO).\n"Kako je bila snažna i ubedljiva pobeda SL neka svi znaju da će takav biti snažan odgovor i srpskog naroda i Srpske liste ako se ne formira ZSO. Ukoliko se u novembru to pitanje ne pokrene biće snažan i ubedljiv odgovor. Srbi će izaći iz svih institucija na severu pokrajine", rekao je Petković na konferenciji za medije u Vladi Srbije.\nPROČITAJTE JOŠ: NEBOJŠA ČOVIĆ ZA "DOBRO JUTRO SRBIJO": "Deluje neverovatno da mnoge uticajne zemlje ne mogu da obuzdaju Albance na KiM"\nOn je istakao da je izlaznost u srpskim sredinama bila veća nego pre četiri godine što, kako je rekao, pokazuje da srpski narod veruje Srbiji i njenom predsedniku Aleksandru Vučiću i dodao da je pobeda i ostvarena zahvaljujući punoj podršci Vučića srpskom narodu i Srpskoj listi.\nPetković je dodao i da bi rezultate izbora trebalo da analiziraju u međunarodnoj zajednici, posebno oni koji su podržavali kosovskog premijera Aljbina Kurtija u, kako je rekao, "akciji terora nad Srbima na severu i koji su govorili kako je to bila sjajna i divna akcija".\n"Neka dobro razmisle oni koji su podržavali akciju Aljbina Kurtija, jer ne samo da je srpski narod izašao i podržao Srpsku listu, Već su i Albanci kaznili Kurtija zbog njegove sulude politike koju je vodio", rekao je Petković.\nPROČITAJTE JOŠ: BRITANSKI SPECIJALCI POMAGALI OVK: Tajna misija lorda Ešdauna i kako je ulazak Verifikacione misije spasio OVK od sloma!\nGovoreći o rezultatima jučerašnjih lokalnih izbora na Kosovu, Petković je kazao da je u svim sredinama, odnosno u 10 opština, izlaznost bila znatno veća nego pre četiri godine ali i februarskih izbora.\nTa izlaznost, rekao je bila je čak 30 odsto veća, posebno u Kosovskoj Mitrovici, Zvečanu i Leposaviću, gde su pobedili kandidati Srpske liste.\nPetković je izneo i detaljne rezulatate po opštinama.\nKURTI SE SAKRIO: Zbog katastrofalnog rezultata, ostao zaključan u kancelariji


Piše: EXIT Fondacija16.02.201721 januara, 2018Nema komentara\nPočetna » Vesti » Nova akcija za izgradnju bolnice za decu obolelu od raka\nPridružimo se nacionalnoj akciji – “ Stare stvari za novu nadu“!\nNakon uspešne prošlogodišnje humanitare utakmice „Asovi za decu“, prilikom koje je uz pomoć najvećih legendi našeg fudbala, predvođenih Dejanom Stanovićem, Peđom Mijatovićem i trenerima Radomirom Antićom i Borom Milutinovićem, sakupljeno preko 120.000 evra za izgradnju dečjeg hemato-onkološkog odeljenja u Nišu, nastavlja se borba za završetak izgradnje preko potrebne bolnice za decu obolelu od raka.\nNURDOR, “Halo oglasi” i Exit fondacija pokrenuli su nacionalnu humanitarnu akciju “Stare stvari za novu nadu” kojom će se prikupljati novac za drugu fazu izgradnje dečjeg hemato-onkološkog odeljenja u Nišu.\nAkcija se sprovodi preko portala halooglasi.com, gde je potrebno odabrati opciju “humanitarni oglas”, što znači da će novac od prodaje polovnih stvari preko ove internetske platforme biti namenjen izgradnji niške klinike za decu obolelu od raka. Artikli koji u naredna tri meseca budu prodavani preko humanitarnog oglasa biće posebno istaknuti i obeleženi zelenim krugom u znak podrške svim malim borcima za život. NURDOR i Exit fondacija su prepoznali kapacitet Halo oglasa kao najveće kupoprodajne onlajn platforme u Srbiji, sa preko čak 400.000 registrovanih korisnika, koji bi, uz malo dobre volje i mogućnosti i pomoć brojnih poznatih ličnosti poput Ivana Ivanovića Zorana Kesića, ekipe emisije „Državni posao“ itd, mogli da doprinesu ovom projektu. Detaljnija uputstva za učešće u humanitarnoj akciji možete pronaći na https://promo.halooglasi.com/stare-stvari-za-novu-nadu.html.\nAkcija “Stare stvari za novu nadu” je predstavljena i na NURDOR-ovom tradicionalnom obeležavanju 15. februara, Svetskog dana dece obolele od raka, a u sklopu kampanje “I ja se borim”, koja je započeta početkom 2016. godine. Cilj je podizanje svesti javnosti o malignim oboljenjima kod dece i poziv na podršku velikom projektu od nacionalnog značaja – izgradnji novog dečjeg hemato-onkološkog odeljenja pri Klinici za dečje interne bolesti u Nišu. Humanitarni skupovi organizovani su u preko 40 gradova u Srbiji odakle su, u znak borbe protiv ove opake bolesti, deca sa roditeljima pustila hiljade nurdorvih zelenih balona.\nSvi koji žele da pomognu, mogu to učiniti i slanjem SMS-a na broj 1150, ili uplatom preko sledećih brojeva računa: 170-30010715002-76, za uplate iz inostranstva: SWIFT BIC: BACXRSBG,IBAN: RS35170003001071532092 kod Unicredit Bank.\nPotrebno je prikupiti još ukupno 45 miliona dinara za izgradnju i kompletno opremanje odeljenja i zato je važan doprinos svih koji su u mogućnosti da pomognu.\nExit fondacija će uz pomoć brojnih partnera poput kompanija Halo oglasi i TV Prva i javnih ličnosti, nastaviti da inicira i podržava humanitarne akcije NURDOR-a sve dok zajedničkim snagama ne ostvarimo cilj i ne završimo projekat izgradnje dečjeg hemato-onkološkog odeljenja u Nišu.\nPrethodna vestEXIT izložbom obeležio 20 godina društvenog aktivizma\nSledeća vestNovi Sad podneo Kandidaturu za Omladinsku prestonicu Evrope 2018.


UDAH/IZDAH ZVUKA - koncert Nade Kolundžije\nUpis u I r. Srednje muzičke škole\nRasporedi Master Class-ova\nU četvrtak, 25. oktobra 2018. godine\nu 19.30 časova\nu okviru koncertne sezone\n„Sva lica muzike”\nkoncert Nade Kolundžije\nU četvrtak, 25. oktobra, od 19.30 časova, u okviru koncertne sezone „Sva lica muzike”, jedna od srpskih najznačajnijih pijanistkinja, Nada Kolundžija će u svečanoj sali valjevske muzičke škole izvesti koncert u okviru svoje ovogodišnje turneje UDAH/IZDAH ZVUKA. Projekat podržan od Ministarstva kulture i informisanja, predviđa nastupe u 6 srpskih gradova, među kojima je i Valjevo. Ovaj program jeste koncertna promocija trostrukog albuma UDAH/IZDAH - Mala antologija muzike za klavir (1914– 2014), koji je proglašen Albumom godine 2017. od strane prestižnog kulturnog magazina „Muzika Klasika”.\nKnjiga sadrži iskaze kompozitora, koji su pisani posebno za ovu priliku, što Antologiju čini jedinstvenom u svetu muzičkih izdanja. Tu se nalaze i biografije kompozitora kao i eseji o pijanizmu Nade Kolundžije. Ovaj antologijski projekat sažima energiju njenog bogatog iskustva na polju istraživanja i izvođenja savremene muzike.


Poseta Francuskoj izuzetno uspešna – Balkanekspresrb.rs\nPoseta Francuskoj izuzetno uspešna\nMinistar spoljnih poslova u Vladi Republike Srbije Nikola Selaković izjavio je danas da je poseta Francuskoj bila izuzetno dobra i korisna i da je sa zvaničnicima te zemlje razgovarao o razvoju odnosa na političkom i ekonomskom planu, saradnji u oblasti kulture, ali i o situaciji u regionu.\nSelaković je na kraju dvodnevne posete Francuskoj rekao da se glas Srbije danas u Parizu mnogo pažljivije sluša, što je rezultat politike predsednika Srbije Aleksandra Vučića i njegovog ličnog odnosa sa predsednikom Francuske Emanuelom Makronom.\nOn je naveo da je najvažniji deo njegove posete bio susret sa ministrom inostranih poslova Francuske Žan-Ivom Le Drijanom, koji je pokazao veliku spremnost da sasluša ono što su pitanja od značaja za Srbiju i koji je odao priznanje našoj zemlji na uspesima u reformskom procesu poslednjih godina.\nPonosimo se ne samo našim nekadašnjim istorijskim savezništvom, već i onim što danas Francuska i Srbija rade, naročito na polju jačanja ekonomske i trgovinske saradnje, rekao je šef srpske diplomatije.\nPrema njegovim rečima, u prvih deset meseci ove godine ostvarili smo ekonomsko-trgovinsku razmenu u vrednosti od 1,1 milijardi evra, tako da ćemo do kraja ove godine sigurno doći do 1,3 milijarde evra.\nSelaković je naveo da je imao dobre sastanke i sa francuskim parlamentarcima, kako sa članovima Senata, tako i sa članovima Narodne skupštine.\nOn je, povodom privredne saradnje, ukazao na to da su francuski investitori sve prisutniji na srpskom tržištu, a da se u toku posete Francuskoj sastao se i sa generalnim direktorom francuske kompanije „Vansi“, koja je dobila koncesiju za upravljanje aerodromom u Beogradu.\nFudbaleri Srbije protiv Slovenije, Norveške i Švedske u Ligi nacija


Hapšenja osumnjičenih terorista u Izraelu\nIzraelski premijer Netanjahu kritikovao Medjunarodni krivični sud\nIzrael je saopštio da je razbio jednu ćeliju Islamske države na okupiranoj Zapadnoj Obali i optužio sedam Arapa za krivična dela vezana za terorizam.\nIzraelska unutrašnja obaveštajna agencija Šin Bet je saopštila da su osumnjičeni uhapšeni u novembru i decembru. Medjutim, informacije o tom slučaju su držane u tajnosti, dok danas nisu podignute optužnice.\nVlasti navode da su uhapšeni kovali zaveru da sprovedu napade na Izrael i da im specijalna meta budu izraelski Druzi da bi se potom priključili sukobu u Siriji. Šin Bet navodi da su sedmorica osumnjičenih priznali da su pripadali grupi Salafi Džihadisti koja je verna Islamskoj državi.\nU medjvuremenu, izraelski premijer Benjamin Netanjahu je kritikovao Medjunarodni krivični sud zato što je započeo istragu mogućih ratnih zločina protiv Palestinaca. On je taj potez na izraelskoj televiziji nazvao "apsurdnim."\nSjedinjene Države su takodje osudile odluku Medjunarodnog krivičnog suda da započne tu istragu, pa čak i na osnovu statusa nepostojeće države, dovele u pitanje ispravnost da se Palestinci priključe tom sudu.


Janović: Crna Gora ima kapaciteta za kvalitetne sportske pripreme | Aktuelno\nNaslovna CRNA GORA Janović: Crna Gora ima kapaciteta za kvalitetne sportske pripreme\nMinistar sporta i mladih u posjeti Bijelom Polju\nMinistar sporta i mladih Nikola Janović je, tokom posjete Bijelom Polju, sa predsjednikom opštine, Petrom Smolovićem i predsjednikom Košarkaškog saveza, Veselinom Barovićem, posjetio seniorske reprezentativke u košarci koje su na ljetnjim pripremama u ovom gradu, saopšteno je iz Ministarstva.\n“Raduje me činjenica da su sportski savezi djelovali pravovremeno i ispravno. Ovim smo još jednom pokazali da Crna Gora ima dovoljno kapaciteta za kvalitetnu realizaciju priprema za najveća evropska i svjetska takmičenja.”, istakao je Janović.\nJanović je ovom prilikom poželio sreću našim košarkašicama na budućim takmičenjima i poručio da Crna Gora stoji uz njih, a ujedno je i zahvalio Košarkaškom savezu na dobroj saradnji.\n“Odgovornost i zajedništvo, pogotovo u ovom periodu, predstavljaju jedine garante uspjeha u budućnosti”, zaključili su akteri ove inicijative.\nJanović: Crnogorska mladost garant evropske budućnosti\nKontinuirano dobra saradnja Ministarstva sporta i mladih i Glavnog grada\nJanović – Santander: Zajedničkim aktivnostima do novih mogućnosti za djecu i mlade\nJanović u Nikšiću: U infrastrukturu smo uložili dva miliona eura\nJanović: Podstičemo mladost da svoju budućnost vidi u Crnoj Gori


RT: Ruska ekonomija bi mogla postići bolji učinak nego što se očekivalo nakon krize sa pandemijom - Svetska banka\nSvetska banka je povećala izglede za rusku ekonomiju. Uprkos postojećim sankcijama i rizicima povezanim sa pandemijom, očekuje se da će bruto domaći proizvod (BDP) zemlje porasti za oko 3%.\nBanka očekuje da će se poverenje potrošača i poslovanja u Rusiji još više poboljšati, otvarajući put za postepeni ekonomski oporavak, ukoliko u zemlji ne bude trećeg talasa pandemije.\nPrema prognozi, ruski BDP treba da poraste za 2,9% i 3,2% u 2021. i 2022. godini, navodi Banka u svom najnovijem izveštaju, što je više od decembarskih projekcija koje su ruskom ekonomskom rastu dale rast 2,6% za ovu godinu i 3,0% za 2022. godinu.\nRevizija prognoze usledila je zbog smanjenja BDP-a nižeg od očekivanog 2020. godine, kada je širenje virusa dovelo do zaključavanja širom zemlje i brzog ublažavanja ograničenja, navodi se u izveštaju.\nMeđutim, oporavak ruske ekonomije i dalje se može suočiti sa nekoliko negativnih rizika. Izazovi bi mogli biti povezani sa mogućnošću novih sankcija i oklevanjem sa primanjem vakcina ili sa mogućom efikasnošću vakcina nižom od očekivane. Drugi rizik dolazi iz bankarskog sektora, koji može biti sklon pogoršanju kvaliteta usluga i profitabilnosti, delimično i zbog „pregrejanog“ domaćeg hipotekarnog tržišta.\nProcene Svetske banke su niže od projekcija i ruske vlade i Međunarodnog monetarnog fonda (MMF). Prema najnovijem izveštaju Ministarstva za ekonomski razvoj Rusije, BDP bi trebao da se poveća za 3,3% 2021. i 3,4% 2022. godine. MMF je još optimističniji, prognozirajući da će ruski BDP u tom periodu biti veći za 3%, odnosno 3,9%.\nRanije ove nedelje, "Sakso" banka je saopštila da nedavni oporavak energetskog tržišta može da podstakne rusku ekonomiju u naredna tri meseca. Prema njenim procenama, rast BDP-a zemlje u drugom tromesečju biće vođen robnim sektorom, pri čemu se očekuje da će se naftom "Brent" do kraja juna trgovati po ceni od 68 dolara po barelu, a da će cena zlata iznositi 1.850 dolara po unci.\nfoto: © Sputnik / Vladimir Sergeev / RT/ vostok.rs


Reisu-l-ulema primo iranskog ambasadora\nNaslovnica NAJNOVIJE Islamska zajednica Reisu-l-ulema primo iranskog ambasadora\nSarajevo, Iran – Sarajevo, 25. Septembar 2014. (MINA) – Reisu-l-ulema Husein ef. Kavazović primio je danas ambasadora Irana u Bosni i Hercegovini Seyeda Hosseina Rajabia.\nRazgovarano je o saradnji Gazi Husrev begove biblioteke s bibliotekama u Iranu i organizaciji naučnog skupa o trenutnoj situaciji u svijetu i u tom kontekstu porasta islamofobije.Iranski ambasador je informirao Reisu-l-ulemu i o stanju u Iraku i Siriji izazvanom pojavom « Islamske države ».\nReisu-l-ulema je kazao da veliku odgovornost za stanje u islamskom svijetu snose same islamske zemlje koje moraju iznači način kako da garantuju sigurnost ljudi, njihovih života, imovine i drugih važnih vrijednosti.\nReisu-l-ulema i ambasador Irana su se usaglasili da će se o pripremama naučne konferencije o stanju u islamskom svijetu nastaviti razgovor u obrazovnim instutucijama Islamske zajednice.Smatra se da to treba biti sveobuhvatniji skup na kojem bi učestvovale i druge naučne instutucije.


Pokrajinska Vlada izdvojila 250 miliona dinara za bolje uslove stanovanja porodicama sa troje ili četvoro dece - Biznis Telegraf.rs\n22/11/21 | 14:46 ≫ 14:50\nPokrajinska Vlada izdvojila 250 miliona dinara za bolje uslove stanovanja porodicama sa troje ili četvoro dece\nPokrajinska vlada je 2018. godine uvela ovu meru kao vid podrške višečlanim porodicama. Od tada su obezbeđena sredstva u iznosu od 543,5 miliona dinara, čime je 507 porodica dobilo bolje uslove stanovanja - izjavio je predsednik Pokrajinske vlade Igor Mirović\nDvesta trideset sedam porodica u kojima se rodilo treće ili četvrto dete od 1. januara 2020. godine dobile su bespovratna sredstva od Pokrajinske vlade za rešavanje stambenog pitanja ili unapređenje uslova stanovanja.\nSredstva u ukupnom iznosu od 250 miliona dinara odobrena su za adaptaciju ili dogradnju za 166 porodica, dok je 71 ugovor potpisan za kupovinu kuća.\n- Želimo da obezbedimo budućnost za našu decu, bolje i kvalitetnije uslove života. Pokrajinska vlada je 2018. godine uvela ovu meru kao vid podrške višečlanim porodicama. Od tada su obezbeđena sredstva u iznosu od 543,5 miliona dinara, čime je 507 porodica dobilo bolje uslove stanovanja - izjavio je predsednik Pokrajinske vlade Igor Mirović.\nPrema njegovim rečima, za ovu vrstu pomoći vlada veliko interesovanje, što znači da će i u narednim godinama biti nastavljen ovaj vid podrške.\n- Ove mere daju konkretne rezultate – u Vojvodini smo 2018. godine imali 2.247 porodica u kojima se rodilo treće dete, a 2020. godine bilo ih je 2.349 - izjavio je predsednik Mirović.\nUručivanju ugovora prisustvovao je i pokrajinski sekretar za socijalnu politiku, demografiju i ravnopravnost polova Predrag Vuletić.\nVideo: Vučić: Država će pomoći porodiljama\nNekadašnja zgrada "Ložionice" u novom ruhu: Završen konkurs za rekonstrukciju čvorišta kod Mostarske petlje\nMirović: Gradićemo fabrike vode u Beočinu, Temerinu i Odžacima


By\tJP JS RTV Srebrenica Maj 25, 2018\t611\nPredsjednik Opštinske izborne komisije Srebrenica (OIK) Sead Alić uputio je saopštenje za javnost koje prenosimo u cjelosti:\nCentralna izborna komisija BIH (u daljem tekstu CIK BiH) je donijela Odluku o raspisivanju i održavanju opštih izbora u BiH za 2018.godinu („Službeni glasnik BiH“ broj 29/18).\nObzirom da u vrijeme raspisivanja izbora sve Opštinske izborne komisije prema Izbornom Zakonu trebaju biti popunjenje, CIK BiH je svojim odlukama imenovao zamjenske članove Opštinske izborne komisije Srebrenica, tako da trenutno OIK Srebrenica ima slijedeće članstvo:\n1. Alić Sead - predsjednik komisije,\n5. Golubović Munevera - zamjenski član.\nOIK Srebrenica u navedenom sastavu je dana 14. 05. 2018. godine održao sjednicu na kojoj je raspravljalo o trenutnoj situaciji i pravljenu plana u cilju pripremanja izbora. Utvrđeno je da OIK Srebrenica ima određene tehničke probleme koje će u narednom periodu zajedničkim aktivnostima sa Načelnikom i Skupštinom Opštine Srebrenica nastojati da rješi.\nS poštovanjem, Predsjednik OIK Srebrenica Sead Alić\n« Održan treći sastanak Organizacionog odbora za obilježavanje 23. godišnjice genocida u Srebrenici Počela sanacija fasade na zgradama u naselju Baratova »


:: Transformacija sukoba i osnaživanje mladih :: zaskriptove\n:: Transformacija sukoba i osnaživanje mladih ::\nSastanak formalnih i neformalnih partnera kancelarije GTZ-a u Beogradu, projekta CTYE, sa ciljem unapređenja školske medijacije u Srbiji\nSastanak je održan 11.05.2007. godine, u organizaciji Centra za alternativno rešavanje sukoba, uz podršku GTZ-a, projekta Transformacija sukoba i osnaživanje mladih (CTYE).\nCTYE je projekat započet 2006. godine, koji se bazira na iskustvima u oblasti razvoja školske medijacije u Srbiji od 2002. godine.\nOsnovne ideje programa su promocija demokratskog društva, promocija ideja tolerancije i prihvatanja različitosti, promocija ljudskih i dečjih prava, implementacija participativnih modela kao uslov razvoja civilnog društva i podrška marginalizovanih grupa mladih (izbeglice, internoraseljena lica, socijalno ugrožene kategorije stanovništva, mladi žrtve nasilja, pripadnici nacionalnih manjina i dr.)\nAktivnosti ovog programa se ostvaruju kroz samostalne projekte, kroz podršku projekata nevladinih organizacija i državnih institucija na teritoriji Republike Srbije ali i u susednim zemljama kroz regionalnu saradnju.\nPošto se pod okriljem GTZ-a razvilo mnoštvo aktivnosti u oblasti školske i vršnjačke medijacije, koje različite partnerske organizacije realizuju, pojavila se potreba povezivanja partnerskih organizacija sa ciljem razmene informacija o dosadašnjim aktivnostima i rezultatima, i razmatranja mogućnosti saradnje i unapređenja ove oblasti, kroz udruživanje kapaciteta i resursa.\nTako je sastanak okupio organizacije koje su formalni i neformalni partneri kancelarije GTZ-a u Beogradu, projekta CTYE, koji su u svojim dosadašnjim ciljevima imali rad na unapređenju školske medijacije u Srbiji, kao i organizacije čije aktivnosti imaju uticaj na razvoj ove oblasti, iako nisu direktno realizovale programe školske medijacije. Namera je bila da se razmatraju pravci daljeg razvoja školske medijacije na nivou grada Beograda, koji bi se kao primeri dobre prakse mogli transponovati i u druge sredine. Stoga su ovom sastanku prisustvovale samo one partnerske organizacije koje deluju na teritoriji Beograda.\nPrisutni su, pored predstavnika GTZ-a, projekta CTYE i Centra za alternativno rešavanje sukoba, bili predstavnici UNICEF-a, Nansen Dialogue Centra, Pedago[kog dru[tva Srbije, omladinskog centra ETOS, Centra za prava deteta, omladinske grupe DX, kao i predstavnik Republičkog centra za medijaciju.\nRazmena informacija među organizacijama je pokazala da je najviše aktivnosti do sada bilo usmereno na edukaciju, što je rezultiralo velikim brojem obučenih stručnjaka (učenika u osnovnim i srednjim školama, nastavnika / profesora i stručnih saradnika, vaspitača i radnika KP doma u Kruševcu, ombudsmana iz Vojvodine). Školska i vršnjačka medijacija su zaživele u velikom broju osnovnih i srednjih škola širom Srbije, kao i u praksi ombudsmana u Vojvodini. Funkcionisanje školskih timova za medijaciju je po procenama predstavnika Pedago[kog dru[tva Srbije značajno unapredilo pedagošku klimu u školama, i podstaklo veće uključivanje roditelja i lokalne zajednice u život škole. I, naravno, u velikoj meri je osnažilo participaciju mladih.\nRazmatrajući dalje pravce razvoja, istaknuta je potreba za organizovanjem susreta školskih i vršnjačkih medijatora sa ciljem razmene iskustva, potreba za umrežavanjem projekata na lokalnom nivou, kao i za umrežavanjem organizacija koje se bave ovom oblašću, ali i za njihovim povezivanjem sa drugim relevantnim organizacijama i institucijama sistema na lokalnom nivou. Kao jedan od mogućih načina realizacije pomenute potrebe, vidi se formiranje tela za školsku medijaciju na nivou grada, koje bi imalo uvid u objedinjene aktivnosti na ovom planu, omogućavalo razmenu informacija i profesionalnu saradnju, i moglo produkovati obuhvatno, strateško planiranje daljeg razvoja.\nNadamo se da ćemo na ovaj način pomoći da ideja tranformacije sukoba uz uvažavanje različitosti postane deo našeg svakodnevnog života.\npredsednica Centra za alternativno rešavanje sukoba\nopširnije o projektu Transformacija sukoba i osnaživanje na našem sajtu...


Samo devet opština uplatilo sredstva partijama za april, 13.06.2012\tWednesday, 13 June 2012 11:13\tThere are no translations available.Opštine nastavljaju sa trendom neisplaćivanja sredstava političkim partijama, pokazuju rezultati monitoringa primjene Zakona o finansiranju političkih partija, koji sprovodi Centar za demokratsku tranziciju (CDT).\nOd 21 opštine, samo su u devet opština partijama isplaćena sredstva za april, koja su bila predviđena budžetima opština. U samo šest opština to je urađeno do 5. maja, u zakonom predviđenom roku (Bijelo Polje, Danilovgrad, Kotor, Podgorica, Rožaje, Mojkovac), dok su u tri opštine sredstva isplaćena sa kašnjenjem (Berane, Plužine, Tivat).\nKao primjer dobre prakse izdvojili bismo Opštinu Mojkovac, koja je informacije o isplatama političkih partija objavila na svojoj internet stranici i učinila ih lako dostupnim svim zainteresovanim licima.\nŠest opština - Bar, Budva, Cetinje, Pljevlja, Šavnik i Žabljak - nijesu isplatile sredstva za april političkim partijama.\nOd šest opština CDT nije dobio informacije o isplatama sredstava, i to od Andrijevice, Herceg Novog, Kolašina, Nikšića, Plava i Ulcinja.\nČinjenica da se u više od polovine crnogorskih opština Zakon ne poštuje, nikako ne ide u prilog unapređenju stanja kada je finansiranje političkih partija u pitanju. CDT ujedno izražava zabrinutost zbog prakse pojedinih opština da ne dostavljaju informacije o isplatama sredstava političkim partijama, čime se potvrđuje politika netransparentnog postupanja organa vlasti.\nCDT, takođe, smatra da ne postoji prepreka da sve opštine slijede praksu Opštine Mojkovac i da informacije o isplatama sredstava političkim partijama počnu da objavljuju na svojim internet stranicama.


Najviše vakcinisanih na Cetinju, najmanje u Petnjici - Radio Petnjica\nNaslovnica Novosti Najviše vakcinisanih na Cetinju, najmanje u Petnjici\nVakcinacija u Petnjici\nU Crnoj Gori do sada je potpuno imunizovana četvrtina odraslog stanovništva (25,7 odsto), dok je 30,6 odsto punoljetnih građana dobilo prvu dozu vakcine. Iz Instituta za javno zdravlje za Pobjedu kažu da je teško govoriti o preciznom procentu za sticanje kolektivnog imuniteta te da je ključno vakcinisati što više ljudi u što kraćem periodu kako bi se skoncentrisao veliki broj otpornih.\nU starosnoj grupi od 70 do 74 godine vakcinisano je takođe 50 odsto ljudi. U starosnoj grupi 75 do 79 godina vakcinisano je oko 55 procenata. U populaciji od 80 do 84 godine vakcinisano je oko 50 odsto\nNa pitanje da li postoje preporuke da se i protiv korona virusa vakciniše svake godine kao protiv gripa, naša sagovornica ističe da za sada ne postoje.\n“Zdravstveni eksperti predano rade na istraživanjima u ovom smjeru, što znači da zvaničnih preporuka još nema, ali da će javnost blagovremeno biti obaviještena o novim podacima i dokazima kada je u pitanju potreba za narednim dozama vakcine protiv kovida-19”, istakla je dr Božović.\nI dalje bez preporuke o imunizaciji maloljetnika\nPreporuke o vakcinaciji maloljetnika u našoj zemlji još uvijek ne postoje. Tu odluku, kako je ranije saopštio direktor IJZ dr Igor Galić trebalo bi da donese Nacionalno savjetodavno tijelo za imunizaciju. Međutim iz ove, zdravstvene ustanove Pobjedi nijesu odgovorili da li je taj prijedlog stizao do tog tijela.\n“Nacionalno savjetodavno tijelo za imunizacije – NITAG pruža savjetodavnu ulogu kako bi sve odluke u vezi sa imunizacijama i programima imunizacija bile donešene na informisanim i na naučnim dokazima i zasnovanim principima”, kazali su oni.\nU Srbiji je krajem aprila Stručni komitet za imunizaciju odlučio da se osobe uzrasta 16 i 17 godina i trudnice mogu vakcinisati Fajzerovom vakcinom protiv kovida-19.


MyCity » Vesti » Sprečiti "Žute ubice"\nPoslao: 19 Maj 2007 22:01\nBeograd -- Stručnjaci procenjuju da je Srbiji za uklanjanje zaostalih kasetnih bombi iz 1999. potrebno oko 20 miliona evra.\nSamo napad na Niš 7. maja 1999. kasetnim bombama tokom NATO intervencije je usmrtilo 14 osoba, a ranilo oko 60. Ipak, neeksplodirane bombe ubijaju decenijama, i to najčešće decu koja ih pronalaze. Norveška narodna pomoć apelovala je na međunarodnu zajednicu da izdvoji novac za uklanjanje neeksplodiranih kasetnih bombi, kojih u Srbiji ima na šest lokacija, razbacanih na oko 23 miliona kvadaratnih metara.\nKasetne bombe ubijaju i ranjavaju i profesionalce koji su obučavani za njihovo uklanjenje. Branislav Kuzmanović izgubio je i ruke i noge uklanjajući jedno od zastalih bombi na arodromu u Sjenici u novembru 2000.\n"Ne očekujem da se neko začudi zbog onoga što se meni dogodilo, jer to je bio moj posao. Ja sam bio profesionalac, ali većina ljudi koja strada od kasetnih bombi su nedužni civili i nedužna deca", kaže Kuzmanović.\nU Norveškoj narodnoj pomaći - koja jedan od donatora uklanjanja bombi - ističu da je Srbija kao proizvođač, prodavac korisnik ali i žrtva kasetnih bombi poseban slučaj.\nOva nevladina organizacija upozorava da kasetne bombe ostaju kao pretnja decenijama. Autorke dokumentarnog filma "Žute ubice", Svetlana Lukić i Svetlana Vuković kažu da je on namenjen zapadnoj publici i vrhu NATO-a sa porukom šta sve čine te bombe.\nOne napominju i da nedostaje deo filma koji bi bio namenjen domaćoj publici o tome koliko je malo Srbija učinila da se uklone neeksplodirane bombe, jer je za to izvojila samo 500.000 evra.\n"Tako da tih bednih 500.000 evra govori o odnosu države prema sopstvenom stanovništvu jer ne treba zaboraviti da je nekoliko ljudi, pre svega dečaka, sa čijim smo roditeljima razgovarali poginulo dve ili tri godine posle NATO intervencije", kaže Lukićeva.\nAutorke ukazuju i da je poseban problem to što država ne brine ni o žrtvama bombardovanja, makar tako što bi im omogućila nabavku proteza ili dodelila invalidske penzije.\nUkupno su 483 korisnika na forumu :: 16 registrovanih, 1 sakriven i 466 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., Apok, aramis s, Bane san, Dimitrise93, Doc, goxin, Joja, kovinacc, Kruger, Matija Dj, MB120mm, nemkea71, Panter, proka89, zivojin32